Zbrka oko podele terena veterinarima\nDatum kreiranja: 27 septembar 2013\nProsao rok za donosenje odluke po raspisanom konkursu za raspodelu terena za Program mera 2013-2015 godine.\nRok za donosenje odluke istekao 18.09.2013 godine, medjutim podaci u nacrtu odluke procureli u javnost i uznemirili terensku veterinarsku sluzbu. U nacrtu odluke komisije za dodelu terena konkurisalo 320 veterinarskih stanica i ambulanti, a od toga Program mera nije dodeljen 112 veterinarskih stanica medju kojima su i jos uvek neprivatizovane javne veterinarske stanice.\nNa zahtev Sremskog, Beogradskog i Pcinjskog regionalnog odbora VKS u petak 27.09.2013 godine odrzan je sastanak sa Upravom za veterinu i trazena razjasnjenja vezano za glasine da veliki deo teritorije Republike Srbije ostaje nepokriven Programom mera zdravstvene zastite zivotinja.\nUprava za veterinu sa novim direktorom je uvidela nastali problem vezano za podelu terena veterinarskim organizacijama i prihvatila obrazlozene sugestije terenske veterinarske sluzbe da odluku o raspodeli terena ne treba donositi ovakvu kakva je. vec naci mogucnost za prevazilazenje problema koji bi nastali realizacijom te odluke o raspodeli terena.\nNa zalost rukovodstvo VKS je ucestvovalo u radu komisije za donosenje odluke o raspodeli terena ali o tome nije obavestavalo veterinare. Problem takvog nacina rada rukovodstva VKS bice na dnevnom redu u narednom periodu. Za 7.10.2013 godine zakazan je zajednicki sastanak Uprave za veterinu, rukovodstva VKS i predsednika regionalnih odbora VKS na kome ce biti doneta konacna odluka o rezultatima raspisanog konkursa i iznalazenje prihvatljivog resenja za nastalu situaciju. Imajuci u vidu da vec 9 meseci kasne zakljucivanja ugovora sa veterinarskim stanicama za Program mera 2013-2015 pa je racionalno ocekivati da se do nove godine pronadje najbolje resenje za donosenje odluke o raspodeli terena i izbegavanje negativnih posledica donosenja odluke o raspodeli terena na precac.


Koji je najbolji dan za venčanje iduće godine - Marie Claire\nKoji je najbolji dan za venčanje iduće godine\nAko ste se skoro verile i počele sa planiranjem svog venčanja, verovatno još uvek samo razmatrate sve opcije koje su vam na raspolaganju…\nAli, šta je sa datumom? Ako još uvek niste odabrali dan svog venčanja, prema zvezdama, jedan dan iduće godine je savršen za izgovaranje sudbonosnog da. Astrolog i osnivač Dynamic Astrology, Carolyne Faulkner, izjavila je da svako ko planira da se venča iduće godine, to treba da uradi 20.februara, jer broj dvadeset predstavlja Anđela, koji označava nove početke.\n“U numerologiji, broj dva simbolizuje stoičke i moćne žene, koje poklanjaju svoju glavu sa skromnošću i gracioznošću, ali imaju istovremeno neverovatnu odlučnost i snagu”, izjavila je ona. “Takođe, broj dva obeležava kuću Bika, a to je znak kojim vlada Venera, boginja lepote i ljubavi, koja predstavlja strpljenje, upornost i posvećenost lojalnosti i trudu koji je usmeren prema izgradnji neverovatne, dugotrajne zajednice”, dodala je.\nIpak, ako dvadeseti februar nije dostupan za vas, čitava godina je dobra za ovaj veliki korak u vašij vezi, jer se Saturn premešta iz Jarca, gde je od 2017.godne, u idealistički i avangardni znak Vodolije, pridružujući se tako Jupiteru.\n“Ova kombinacija se nije dogodila od šezdesetih godina, doba ljubavi, jednakosti i slobode. Zbog ovog poravnanja planeta iduće godine, parovi koji budu izgovorili svoje “da”, verovatno će stupiti u karmičku uniju, koja će dugo, dugo trajati”.


Tanjug 20. maja 2019. 11:00\nKIJEV – Volodimir Zelenski (41) danas je u Vrhovnoj radi položio zakletvu na početku petogodišnjeg mandata predsednika Ukrajine i odmah zatim raspustio parlament.\nRaspuštanje parlamenta bilo je jedno od obećanja u njegovoj predsedničkoj kampanji, s obzirom na to da je tu instituciju označio kao grupu ljudi zainteresovanu samo za samobogaćenje, podseća AP.\nPre nego sto je raspustio parlament, Zelenski je u obraćanju zatražio od poslanika da usvoje zakon protiv nezakonitog bogaćenja i podrže njegov predlog da budu smenjeni ministar odbrane, šef ukrajinske službe bezbednosti i glavni tužilac.\nSvi oni su saveznici bivšeg predsednika Petro Porošenka.\nObraćajući se poslanicima, Zelenski je pozvao na okončanje rata u regionu Donbasa, ističući da će to biti njegov prvi cilj kao predsednika Ukrajine.\n„Naš prvi zadatak je da postignemo primirje u Donbasu“, rekao je Zelenski.\nUkrajinski predsednik je podvukao da je spreman da preduzme nepopularne mere kako bi rat bio okončan.\n„Ako treba, spreman sam da izgubim svoju poziciju da bismo postigli mir“, rekao je Zelenski.\nOn je dodao da je važno da Ukrajina vrati „izgubljene teritorije“.\n„I Krim i Donbas su ukrajinske zemlje, gde smo izgubili ne samo teritoriju, već, što je još važnije, i narod“, naveo je novi predsednik.\nOn se obratio građanima Krima i Donbasa na ruskom, rekavši da oni za Ukrajinu nisu strani državljani.\nZelenski je izrazio spremnost da započne dijalog o postizanju primirja u Donbasu, insistirajući da ukrajinski zatvorenici moraju da budu vraćeni.\nZelenski je na početku sednice Vrhovne rade u zakletvi obećao da će braniti suverenitet i nezavisnost Ukrajine u svim delima.\n„Obećavam da ću brinuti o dobrobiti otadžbine i da ću braniti prava i slobode svih građana, da ću poštovati Ustav i zakone Ukrajine, da ću ispunjavati svoje dužnostiu interesu svih sunarodnika, da ću podići ugled Ukrajine u svetu“, rekao je novi predsednik.\nNakon toga, Zelenskom su predstavljeni simboli moći – buzdovan, značka predsednika Ukrajine i zvanicni pečat, a predsednica Centralne izborne komisije Tatjana Slipačuk predala mu je identifikaciju predsednika države.\nKako je izvestio AP, Zelenski je pre dolaska u Radu promenio tradiciju, tako da do parlamentra nije došao u svečanoj povorci, već je prošetao kroz park prepun ljudi.\nOkružen četvoricom telohranitelja, on je „bacao petice“ sa nekima od posmatrača, a čak se i zaustavio da sa jednim od njih napravi selfi, prenosi AP.\nAgencija navodi da je Zelenski, popularni komičar, pobedio protivkandidata, dosadašnjeg predsednika Petro Porošenka, u atmosferi koja je odražavala iscrpljenost Ukrajinaca svakodnevnom politikom.\nPutin: Povlačenje SAD iz Sporazuma INF ozbiljna greška\nBelorusija: Policija hapsi studente u Minsku\nRat JER i AZE: Nastavljaju se međusobne optužbe Bakua i…\n„Ovo definitivno nije Melanija“: Svet bruji o…\nLanac solidarnosti u Minsku u znak podrške ultimatumu naroda


Aerodrom Niš – Četiri avio kompanije zainteresovane da lete iz Niša | Play Travel\nAerodrom Niš – Četiri avio kompanije zainteresovane da lete iz Niša\nDo kraja godine treća avio kompanija sleće u Niš?\nNakon avio kompanija Ryanair i Wizz Air, ovih dana sve više se priča da su Pegasus Airlines, easyJet, Norwegian i Eurowings takođe zainteresovane da obavljaju letove iz Niša.\nAvio kompanija EasyJet aktivno širi svoju mrežu letovu u zemljama okruženja, pa letove iz Niša deluju kao logičan korak nakon pokretanja novih linija iz Hrvatske i Crne Gore. Kako se navodi, najverovatnije bi se radilo o linijama do gradova Velik Britanije. Avio kompanija EasyJet trenutno iz Srbije leti jedino na letovima Beograd – Ženeva, dok je ranije imala linije do Milana i Rima.\nPegasus Airlines već duže vreme želi da pokrene letove ka istanbulskom aerodromu Sebiha Gokcen. Prvi potezi načinjeni su pre oko godinu dana kada je avio kompanija Pegasus Airlines zatražila svu potrebnu dokumentaciju za uspostavljanje letova.\nPre nedelju dana Turistička organizacija Niša izjavila je i kako će aerodrom Konstantin Veliki u Nišu sigurno ugostiti treću avio kompaniju ove godine kao i to da se najverovatnije radije o avio kompaniji Norwegian Air Shuttle.\nAvio kompanija Norwegian Air Shuttle obavlja letove do Osla i Stokholma, pa se pretpostavlja da bi nove linije povezale Niš i neku skandinavsku destinaciju. Sa druge strane, avio kompanija Eurowings obavlja sezonske letove Beograd – Keln, ali je moguće da bi iz Niša bili pokrenuti letovi ka nekim drugim gradovima u Nemačkoj.\nVeliko interesovanje avio kompanija letovima sa aerodroma “Konstantin Veliki” najviše je zbog niskih troškova, što je bio i glavni razlog što su avio kompanije Wizz Air i Ryanair pokrenule nove linije. Prostora za nove linije svakako ima po rečima predstavnika aerodroma koji su ocenili da bi letovi do Frankfurta, Londona, Milana, Minhena, Moskve, Pariza, Beča, Verone i Venecije bili isplatljivi za avio kompanije.\nI sam aerodrom se priprema za dolazak novih avio kompanijama jer priprema proširenje putničkog terminala. Čelnici aerodroma žele da do kraja godine aerodrom “Konstantin Veliki” ugosti preko 300.000 putnika.\nEasyJet Eurowings Letovi iz Niša Norwegian Nove Linije Pegasus Airlines


USK: Iznos za boračke stipendije u ovoj godini 500 hiljada KM - mojusk.ba\nDonošenjem budžeta USK za 2017. godinu stvorene su pretpostavke da se u Ministarstvu za boračka pitanja pokrenu procedure za dodjelu stipendija studentima iz ove populacije. Iako je budžet ovog ministarstva u ovoj godini manji za 300.000 maraka u odnosu na prošlu godinu, u Ministarstvu tvrde da je značajno smanjen i iznos dugovanja po raznim osnovama. Najveće obaveze i dalje su prema Kantonalnom zavodu zdravstvenog osiguranja.\nBudžet Ministarstva za boračka pitanja u 2017. godini iznosi 3.777.000 KM, što je u odnosu na prošlu godinu manje za 300.000 maraka. Uprkos toj činjenici, povećan je grant za stipendije na 500.000 KM i već na sljedećoj sjednici Vlade trebale bi se razmatrati izmjene Pravilnika o dodjeli stipendija, rekao nam je Dževad Malkoč, ministar za boračka pitanja USK.\nUz ovo planirano je 100.000 maraka kao pomoć u školovanju, 200.000 maraka za liječenje i 200.000 za socijalno ugrožene pripadnike boračkih populacija. Ministar naglašava da će se već od ponedeljka za ova sredstva moći podnositi zahtjevi u odjeljenjima boračko-invalidske zaštite u gradu Bihaću i općinama Kantona. Budžet Ministarstva jeste manji u odnosu na prethodnu godinu, međutim Malkoč kaže da će se nastaviti trend smanjenja dugovanja po raznim osnovama iz ranijih godina .\nIzmiren je značajan dio dugovanja prema Fondaciji za utvrđivanje istine o stradanju civilnog stanovništva i ratnih zarobljenika Bosanske Krajine. Do kraja godine očekuje se da bi ukupna dugovanja ovog ministarstva trebala biti smanjena na milion maraka. – piše rtvusk.\nBihać: Konsultativni sastanak sa predstavnicima IPA komponenti


Vujošević čestitao Partizanu ostanak u Evrokupu: Doneli su pravu odluku!\nPočetna stranicaKK PartizanVujošević čestitao Partizanu ostanak u Evrokupu: Doneli su pravu odluku!\nPartizan Video Materijal 6.6.20\nPredsednik Partizana Ostoja Mijailović istakao je da je Partizan imao četiri opcije, da je bilo mimoilaženja u razmišljanju u Upravnom odboru i da je na kraju on prelomio da ekipa ostane uz ECA i da sledeće sezone Partizan ponovo igra Evrokup.\nNekadašnji trofejni trener Parnog valjka Duško Vujošević smatra da je to u ovom trenutku jedina ispravna odluka.\n- Partizan ima tradiciju izvanrednih rezultata. Četiri puta je učestvovao na Fajnal Foru, jednom je osvojio i sigurno je klub kome pripada mesto u eliti. Ja bih voleo da FIBA umesto da se bavi time da 3×3 postane olimpijska disciplina da se izbori za prave stvari i da napravi određenu da vrati pod svoje rukovodstvo Evrolige.\nNe čini mi se da u ovom trenutku imaju strategiju i energije za tako nešto, na moju žalost, tako da mi se čini da je Partizan doneo pravu odluku. Računam da će Evrokup biti slabiji nego ove godine, a da će Zvezda, pošto igra Evroligu, biti jača nego ove godine, tako da verovatno Partizan svoju šansu za ulazak u Evroligu traži preko Evrokupa.\nOnog trenutka kada FIBA vrati Evroligu, Partizan će sa svim ostalim velikanima da ide tamo - rekao je Vujošević za BC Partizan TV.\nPartizan je u trenutku prekida sezone zbog pandemije koronavirusa obezbedio u Evrokupu prednost domaćeg terena kroz čitav plej-of, ali kako je sezona prekinuta Evroliga se odlučila da istih 18 ekipa iz prošle sezone igra u elitnom klupskom takmičenju.


Aleksandar Obradović_tanjug_jp eps_beograd_Di009094124_preview\n"To više nije tajna da EPS ne samo da je stara kompanija i među najstarijim već da nam fale mladi stručnjaci koji treba sutra da budu baza top i srednjeg menadžmenta", naglasio je Obradović.\n"Na osnovu potpisanog sporazuma moći ćemo direktno da primamo studente na praksu i ako nam vlada bude dozvoljavala i zapošljavaćemo", kazao je Obradović.\nOn je poručio da će svi konkursi biti javni i transparentni i da neće biti stranačkog zapošljavanja.\nČelnik EPS-a ističe da EPS pre svega čine ljudi i da je cilj da se u okviru reforme tog preduzeća što bolje reorganizuje radna snaga i iz nje izvuče makasimum.\n"Fale nam ljudi na svim nivoima", dodao je Obradović ističući da je EPS jedno od prvih javnih preduzeća koje je započelo depolitizaciju radne snage.\nOn je podsetio da je EPS pre skoro 20 godina primio više od 1.000 studenata sa najboljih fakulteta i da je cilj da se to ponovi.\n"U našoj diviziji za trgovinu četiri nova člana će doći preko naših najboljih fakulteta na praksu. To je samo malo seme budućeg razvoja", dodao je on.\nPrema njegovim rečima, zaposleni u top i srednjem menadžmentu u EPS-u su pri kraju karijere i "jednom nogom u penziji", tako da je potrebno formiranje nove baze stručnjaka koja će stasati tek za 10 do 15 godina.\n"Uspeh EPS-a će zavisiti od toga da li će imati kvalitetne ljude", rekao je Obradović dodajući da EPS ne bi trebalo da spada u klasičan javni sektor.\nOn je naglasio da bi trebalo da se sa vladom nađe neki način da se reši taj problem dodajući da privatne kompanije traže najbolje studente, ali ne zbog dobre volje, već zbog svog intresa.\nPredsednik Nadzornog odbora EPS-a Branko Kovačević je rekao da je EPS okosnica privrednog razvoja Srbije i da je to preduzeće uvek radilo u teškim uslovima.\nOn je ukazao da su EPS-u neophodni mladi stručnjaci i obnova kadra, s obzirom da EPS mora da se takmiči na tržištu.\n"Moramo da dovedemo u EPS mlade i ambiciozne, kao i da ih posle zadržimo".\nDekan Pravnog fakulteta Sima Avramović je rekao da bi trebalo aktivirati Karijerni centar Univerziteta tako što bi se direktnim kontaktom kompanijama predstavljali najbolji studenti.\nProrektor za poslovanje i razvoj kadrova Univerziteta u Beogradu Živan Lazović je rekao da je za taj univerzitet veoma značajno to što će studenti moći da primene i uvećaju svoje znanje na praksi u EPS-u.


Radoman: Ministar nas nije obavestio o Zakonu o finansiranju Vojvodine | Autonomija\nRadoman: Ministar nas nije obavestio o Zakonu o finansiranju Vojvodine\nO zakonu samo iz medija\nPokrajinski sekretar za finansije Zoran Radoman izjavio je danas da je iz medija saznao da je ministar finansija napravio neke poteze u pogledu donošenja Zakona o finansiranju Vojvodine, ali da ne zna o čemu se tačno radi, jer Pokrajinskoj vladi niko nije dostavio nikakvu informaciju u vezi sa tim.\nRadoman je novinarima rekao i da je još pre tri godine Republička vlada formirala radnu grupu za izradu zakona, u kojoj su i predstavnici Pokrajine.\nOn je dodao da se ta radna grupa sastala svega dva puta, odnosno da od januara prošle godine nije bilo nikakvih aktivnosti.\n„Tim pre me je i iznenadila informacija u medijima da su utvrđene neke smernice za izradu zakona“, istakao je Radoman.\nPokrajinski sekretar je ukazao i da se pokrajinska administracija u prethodnom periodu obraćala ministru finansija sa zahtevom da predstavnike Pokrajine uključi u rad na izradi zakona, ali da se to do sada nije desilo.\nPokrajina i Republika prodaju svoje udele u Tesla banci\nPokrajinski sekretar za finansije Zoran Radoman potvrdio je da Republika Srbija i Autonomna pokrajina Vojvodina prodaju svoje udele u Tesla štednoj banci.\nRadoman je izjavio da je Pokrajina u situaciji da, kao manji akcionar u odnosu na Republiku, mora da sledi poteze Vlade Srbije u ovom poslu, s obzirom na to da nema nadležnost da dalje ulaže u strana pravna lica.\n„Mislim da je šteta da sada, 20 godina nakon dešavanja na prostoru bivše Jugoslavije, tako ugasimo dobar instrument pomoći Srbima u Hrvatskoj i povratnicima u Hrvatsku“, rekao je novinarima pokrajinski sekretar.\nOn je istakao i da je odluka Republike da proda udeo iznenađujuća, s obzirom na to da je 2013. godine tadašnji ministar finansija rekao da Srbija ima kontinuiranu potrebu da se položaj Tesla štedne banke u Hrvatskoj pojača.\n„Od tada do danas bilo je dosta laviranja republičke vlasti u pogledu statusa Tesla štedne banke“, dodao je Radoman.\nOn je ocenio da je tu banku trebalo dokapitalizovati, kako je to i najavljeno pre dve godine, i tako joj dati mogućnost da ispuni ulogu zbog koje je i osnovana.


Fudbaler Crvene zvezde El Fardu Ben ima zdravstevnih problema i moglo bi da se desi ne nastupi u Kopenhagenu na revanš meču trećeg kola kvalifikacija za Ligu šampiona.\nKako navodi Sportski žurnal napadač sa Komora ima problema sa primicačem. Još tokom gostovanja cveno-belih u Helsinkiju, kada je Zvezda igrala na veštačkoj podlozioj, došlo je do oštećenja u tom predelu noge, zbog čega se Ben nije našao među starterima protiv Kopenhagena, a ušao je u poslednjih 15 minuta i tom prilikom je stanje pogoršano.\nBen i dalje ne trenira punim intenzitetom ovih dana i moguće je da zbog toga i ne putuje u ponedeljak u Dansku.\nNapadač Crvene zvezde i strelac jedinog gola na meču u Beogradu prethodne nedelje Milan Pavkov takođe se oporavlja i nije izvesno da li će nastupiti u danskoj prestnoci, a pretpostavlja se da će ukoliko Zvezda bude igrala bez dvojice standardnih ofanzivaca na terenu biti Aleksa Vukanović i Ričmond Boaći.\nBen je u Crvenoj zvezdi od januara 2018. godine, a u prošlogodišnjem pohodu na Ligu šampiona bio je jedan od junaka beogradskog tima postigavši dva gola u odlučujućem meču kvalifikacija protiv Red Bul Salcburga, kojima je srpski šampion obezbedio prvo učešće u Ligi šampiona.


InfoBrcko.com - Petar Đokić: Socijalisti možda dio vlasti u Brčkom, želimo da doprinesemo većem razvoju ove lokalne zajednice\nPetar Đokić: Socijalisti možda dio vlasti u Brčkom, želimo da doprinesemo većem razvoju ove lokalne zajednice\nPetar Đokić: Socijalisti možda dio vlasti u Brčkom, želimo da doprinesemo većem razvoju ove lokalne zajednice\tIstaknuto\nPredsjednik Socijalističke partije /SP/ Petar Đokić sinoć je izjavio da postoji mogućnost da socijalisti postanu dio vlasti u Brčko distriktu i da žele da doprinesu većem razvoju ove lokalne zajednice.\nĐokić je na izbornoj konferenciji Opštiskog odbora SP-a u Brčkom rekao da se distrikt ne razvija onako kako može i kako bi trebalo.\n"Brčko je doživjelo veliku stagnaciju u posljednjih osam godina i izgubilo veliki broj privrednih kolektiva. Danas nema industrijsku proizvodnju ni blizu onoj koju je imalo prije rata za razliku od drugih gradova koji su imali daleko teže ratne posljedice, pa su uspjeli da se obnove", rekao je Đokić.\n"LJudi u lokalnoj vlasti posljednjih godina očigledno nisu pokazivali volju, a ni sposobnost da obezbjede više radnih mjesta, brži i veći ekonomski rast. To je razlog što se stanovništvo odliva u daleko većem procentu nego što je to u drugim područjima i krajnje je vrijeme da taj proces zaustavimo", smatra Đokić.\n"Već desetak godina obezbjeđujemo elekričnu energiju u Brčkom po veoma povoljnoj cijeni i time smo napravili uštede građanima od preko 27 miliona KM. To smo učinili i ove godine, mada nismo imali obavezu", istakao je Đokić.\nNa izbornoj konferencija Opštinskog odbora SP-a sinoć su izabrana 23 člana, koji će kasnije birati predsjednika brčanskog odbora.\n"Pokušaćemo da se borimo na sve načine da ljudima obezbjedimo bolji život i zaustavimo odlazak mladih", rekao je Kokanović.


„Svetionik“ tokom Ramazana dijeli 450 besplatnih iftara dnevno - Takt Info\n„Svetionik“ tokom Ramazana dijeli 450 besplatnih iftara dnevno\nUdruženje “Svetionik” iz Novog Pazara tokom meseca Ramazana dnevno podijeli 450 iftara ( večernjih obroka) za novopazarske porodice slabijeg imovnog stanja.\nMuslimani širom sveta se već 27 dana nalaze u mesecu Ramazanu, tokom kojeg svi muslimani poste od sabaha ( svitanja ) do akšama ( sumraka ) suzdržvajući se na taj način od uživanja u hrani i piću.\nUdruženje „Svetionik“ i ovog Ramazana, trinaestu godinu uzastopno, sprovodi humanitarni projekat “Doniraj iftar – Priključi se mreži dobra”, a namjera je da i tokom ovog mjeseca posta za one koji nisu u mogućnosti pripreme i distribuiraju do domova tople obroke tokom svih 30 dana.\nOvom akcijom obuhvaćene su socijalno osetljive grupe, a obroke do domova korisnika distribuiraju volonteri Udruženja.\nUdruženje “Svetionik” do sada je podijelilo više od 12.150 iftara, odnosno večera za vernike slabijeg materijalnog stanja u Novom Pazaru.\nPored ovog Udruženja, više stotina volontera iz desetak nevladinih organizacija svakodnevno se trude da pomognu svojim sunarodnicima iz Novog Pazara koji nisu u mogućnosti da sebi priušte iftare, omoguće večere koje označavaju kraj cjelodnevnog posta.\nIz Udruženja “Svetionik” kažu da su ponosni na svoje sugrađane i vernike širom zemlje, ali i dijaspore koji doniraju novac, kao i na mlade volontere koji su tokom celog meseca Ramazana naporno radeći, obavljali raspodelu iftara po novopazarskim naseljima.\nJedan od volontera Sabahudin Hudović rekao je za Nova.rs da je za njega posebna čast da bude deo volonterskog tima jer ima priliku da svakog dana uradi dobro djelo i pomogne ljudima koji nisu u mogućnosti da sebi priušte hranu za večeru koja označava kraj cjelodnevnog posta.\n“Čast mi je da nosim iftare sugrađanima koji nisu u mogućnosti da sebi naprave večeru, a poste ceo dan bez hrane i pića” rekao je Sabahudin, volonter udruženja “Svetionik”.\nMuslimani veruju da je mesec Ramazan, mesec Božije milosti. Veruju da ih Bog posebno nagrađuje tokom ovog meseca, pa se trude da i oni samo budu milostivi i dobročinitilji prema svojoj porodici i zajednici kojoj pripadaju.


Kopaonik biznis forum - Blic Online\nBRNABIĆ ZATVARA KOPAONIK BIZNIS FORUM Poslednjeg dana četiri panela\nKopaonik biznis forum (KBF) sutra završava četvorodnevni rad obraćanjem predsednice Vlade Srbije, Ane Brnabić, učesnicima foruma.\nKOPAONIK BIZNIS FORUM Danas u fokusu energetika, infrastruktura, prosveta...\nU okviru Kopaonik biznis foruma (KBF) će danas, drugog dana rada, u fokusu učesnika biti energetika, infrastruktura, finansijski sistem, investicioni ambijent, refoma poreske uprave i druge teme od značaja za razvoj i napredak Srbije u periodu posle kovid krize.\n"VIŠE JE RAZLOGA ZBOG KOJIH JE SRBIJA DOBRO PROŠLA" Sosa iz MMF: Rast je dosta bolji od očekivanog, a znamo i zašto\nStalni predstavnik MMF-a u Srbiji Sebastijan Sosa izjavio je danas na Kopaonik biznis forumu u Beogradu da se srpska ekonomija prilično dobro nosila sa kovid krizom i da je, prema preliminarnim procenama, u prvom kvartalu rast BDP-a bio 1,2 odsto, što je dosta bolje od očekivanog.\nPredsednik Saveza ekonomista Srbije Aleksandar Vlahović izjavio je pred početak 28. Kopaonik biznis foruma, koji se održava od danas do 27. maja u Beogradu u hibridnom formatu, da će ovogodišnji forum pokušati da odgovori na pitanje šta Srbija treba da uradi da bi iskoristila nove šanse nastale kao posledica pandemija kovida 19.\nMORAMO BITI SPREMNI ZA PROMENE Vlahović: "Potrebni su nam sektori zasnovani na tehničkom progresu"\nPredsednik Saveza ekonomista Srbije Aleksandar Vlahović izjavio je danas da je Srbija dobro prošla u pandemiji i rast će vrlo verovatno biti u skladu sa planiranim, od sedam odsto.\nSutra počinje 28. Kopaonik biznis forum u HIBRIDNOM FORMATU Više od 130 učesnika na 22 panela\nKopaonik biznis forum u organizaciji Saveza ekonomista Srbije počeće sutra u Beogradu i trajaće do 27. maja, a glavna tema ovogodišnjeg foruma, koji se održava u hibridnom formatu, biće "Svet posle kovida 19 - novi izvori rasta u promenjenim uslovima poslovanja".\nPremijerka Srbiej, Ana Brnabić, komentarisala je danas špekulacije Prištine da Sijera Leone nije povukla priznanje Kosova. Brnabić je potvrdila navode ministra Ivice Dačića, da je još jedna zemlja odustala od podrške Kosovu kao samostalnoj državi.\nPozdravnim govorom Aleksandra Vlahovića, predsednika Saveza ekonomista Srbije, zvanično je počeo ovogodišnji 27. Kopaonik Biznis Forum.


Никодијевић: Сви домови здравља добиће нову медицинску опрему | Socijalistička partija Srbije\nNikodijević: Svi domovi zdravlja dobiće novu medicinsku opremu Beograd\nmart 22, 2019 u 14:13\nPredsednik Skupština grada Nikola Nikodijević obišao je Dom zdravlja u Grockoj koji je nedavno opremljen novim rendgenom i ultrazvučnim aparatom. On je tom prilikom istakao da će Grad Beograd nastaviti sa ulaganjima i ponovio opredeljenje prema kojem primarna zdravstvena zaštita mora biti jednakog kvaliteta i dostupna svim građanima.\nDogađaju su prisustvovali član Gradskog veća Milan Janković, sekretarka za zdravstvo Vera Dražić i državni sekretar u Ministarstvu zdravlja prof. dr Radisav Šćepanović.\nNikodijević je podsetio da Grad Beograd u poslednjih nekoliko godina nastoji da obezbedi dovoljan broj lekara u rubnim opštinama i iste uslove kao u centralnim.\n– Grad Beograd je odgovoran za primarnu zdravstvenu zaštitu i tokom prethodnih godina smo se, zajedno sa opštinom i direktorom Doma zdravlja u Grockoj, trudili da obezbedimo dovoljno savremene opreme, ali i da shodno mogućnostima saniramo ostale nedostatke u ovom objektu i drugim zdravstvenim stanicama na ovoj opštini. Dom zdravlja je dobio novi rendgen i ultrazvučni aparat. Na teritoriji Grocke godišnje oko 10.000 ljudi obavi ultrazvučnu i rendgensku dijagnostiku, što dovoljno govori o potrebama Doma zdravlja za ovim aparatima – rekao je Nikodijević.\nOn je istakao da će biti nastavljeno sa ulaganjima i da je za ovu godinu opredeljeno 10,5 miliona dinara, uz 7,5 miliona koji su namenjeni sanaciji zdravstvenih stanica na teritoriji Grocke.\n– U drugoj polovini godine planirano je da se rade nove zdravstvene stanice u Vinči, Pudarcima i Kamendolu, uz pomoć sredstava u visini od 4,5 miliona evra koja će obezbediti Kancelarija za javna ulaganja Vlade Republike Srbije. Ovaj dom zdravlja je prošle godine dobio i dva sanitetska vozila, dok će ove godine biti kupljena još tri putnička koja će biti namenjena osobama koje putuju na hemodijalizu. Pacijenti sa ove opštine koji idu na hemodijalizu nemaju adekvatne uslove i to će za nas biti prioritet. Postoji objekat koji je nedovršen, na gradu je da se uradi projekat i okončaju radovi, nakon čega će resorno ministarstvo obezbediti kadar i opremu. U Grockoj postoji 88 pacijenata koji svaki treći ili četvrti dan putuju po 70 kilometara zbog hemodijalize i to mora da se promeni – naglasio je predsednik gradske skupštine.\nPrema njegovim rečima, verovatno je moglo da se uradi i više da ovaj dom zdravlja nije bio preopterećen dugovima. Od 2003. do 2008. godine, naveo je Nikodijević, napravljen je dug od 186 miliona dinara, koji je vraćen prošle godine uz pomoć Grada Beograda.\n– U pitanju je iznos koji je Republički fond za zdravstveno osiguranje uplatio Domu zdravlja Grocka u pomenutom periodu za nabavku lekova, a koji je nenamenski potrošen. Za taj novac mogli smo da kupimo 16 rendgenskih aparata, 62 ultrazvuka ili 37 sanitetskih vozila. Tako nešto ne sme više nikada da se dogodi u zdravstvenim centrima na teritoriji grada Beograda. Uprkos činjenici da smo bili opterećeni dugovima, građani Grocke ne smeju da budu „kažnjeni” i zbog toga ćemo nastaviti sa ulaganjima. Rezultati takve politike biće veoma brzo vidljivi kako u Grockoj tako i na čitavoj teritoriji grada Beograda – poručio je Nikodijević.


36-godišnji Japanac zaradio 62 miliona dolara kreiranjem online buvlje pijace – Bankar.me\n36-godišnji Japanac zaradio 62 miliona dolara kreiranjem online buvlje pijace\nDecember 4, 2017 PLANETA, SVE VIJESTI, TRGOVINA Leave a comment\nJusuke Mitsumoto, mladi preduzetnik iz Japana došao je na ideju da pokrene sistem instant online buvlje pijace.\nNjegova ideja je podrazumijevala brzu isplatu, odmah po zakazivanju isporuke. Jedina prepreka bila je nedoumica i pitanje: ako bi ljudima koji nude polovnu robu na prodaju odmah bilo plaćeno, šta garantuje da bi oni isporučili obećanu robu?\nZbog toga je 36-godišnji preduzetnik u junu pokrenuo aplikaciju, kako bi testirao ovu ideju, i ispostavilo se da je plan funkcionisao bolje nego što je zamišljao.\nManje od 1 od 10 prodavaca, koji su trgovali polovnom robom, nije isporučilo obećanu robu, što je bilo dovoljno za Mitsumotoa, koji je u avgustu odlučio da ponovo pokrene ovu uslugu, koju je nazvao Cash, sa ciljem da pronađe nov način prikupljanja inventara za online buvlje pijace. Ukupne dnevne kupovine su ograničene na 10 miliona jena i obuhvataju proizvode kao što su pametni telefoni, luksuzne torbice, satovi, odeća i druge specifične predmete.\nKorisnici ove usluge su u obavezi da fotografišu predmet koji prodaju, nakon čega dobiju nepromjenljivu ponudu. Cijene se automatski utvrđuju na osnovu podataka dobijenih od podataka sa drugih buvljaka, a Cash zarađuje novac preprodajom robe.\n“To je bio društveni eksperiment”, rekao je Mitsumoto, koji je 1996. godine počeo da prodaje robu na internetu, nakon čega je pokrenuo Store.jp, Japansku verziju Shopify-a, koju je prodao i zatim ponovo otkupio.\nSecond hand prodaja je veliki posao u Japanu, čije tržište vredi 1,6 biliona jena, a ono što je Mitsumoto otkrio je način kako da olakša ljudima da prodaju i oslobode se starih stvari. On je shvatio da na tržištu postoje ljudi koji nemaju vremena ili strpljenja da prave i lijepe fotografije, pišu opise proizvoda i pregovaraju sa trgovcima, i ponudio im jednostavniji, lakši i brži način da se riješe starih, nepotrebnih stvari – onlajn.\nPOJMOVIcash trgovina online prodaja priće o uspjehu\nPrevious Microsoft u Washingtonu gradi minijaturni grad za zaposlene (video)\nSljedeći Uticaj TV serija na izbor karijere: Biro rada sa malih ekrana\nPripremite se za svijet poslije Corone: Online kupovina osvaja svijet\nAgencije su snizile kreditni rejting Argentine usred pandemije koronavirusa i pregovora s povjeriocima o restrukturiranju …\nAvio kompanije dobile 123 mlrd dolara državne pomoći


Mobil Auto | Opel na 53. Međunarodnom salonu automobila u Beogradu\nSvi kupci novih Opel vozila i dalje mogu da računaju na FlexCare produženu garanciju i pomoć na putu. Opelova FlexCare produžena garancija podrazumeva garanciju na delove vozila u trajanju od dve godine nakon isteka dvogodišnje garancije proizvođača, ili ukupno pređenih 120.000 km, to jest, do ispunjenja jednog od ova dva uslova. Opel FlexCare uključuje i besplatnu Opel Produženu pomoć na putu u okviru trajanja ugovorene polise. U slučaju neočekivanog kvara Opelova pomoć na putu obezbediće da da vlasnici Opel vozila stignu na odredište u željeno vreme. 24 sata dnevno, u više od 40 evropskih zemalja, Opelova pomoć na putu nudi pomoć, uslugu šlepanja, uslugu iznajmljivanja automobila i još mnogo više. Detaljne informacije o Opel Flex Care produženoj garanciji i pomoći na putu možete pronaći na sajtu kompanije Opel.\nKompanija Opel brine o svojim vozačima i nakon kupovine vozila, pa je spremila i posebnu postprodajnuaplikaciju MyOpel. Zahvaljujući MyOpel aplikaciji, vlasnici Opel vozila sada imaju mogućnost da u svakom trenutku, gde god da se nalaze, koriste sve prednosti originalnog Opel servisa, kao i da uživaju u čitavom nizu korisnih usluga. Automatski podsetnik vodi računa o tome kada je vreme za redovan servis, a samo par klikova je dovoljno da se se zakaže dolazak u najbliži ovlašćeni Opel servis. Aplikacija čuva podatke o kompletnoj individualnoj servisnoj istoriji, a moguće je i na jednom mestu pristupiti svim bitnim informacijama o vozilu. Razne dodatne usluge pružaju podršku kako u gradskoj vožnji, tako i na dužim putovanjima, od lociranja gde ste parkirali vozilo i merenja preostalog vremena za parking, do direktnog poziva jednim klikom Opel službe za brigu o vozilu.Takođe, aplikacija omogućava pristup najnovijim vestima i ponudama iz Opela, kao i primanje personalizovanih ponuda i atraktivnih popusta usklađenih sa individualnim potrebama. Aplikacija je prilagođena Android i IOS operativnim sistemima i može da se besplatno preuzme na portalu myopel.rs.\nključne reči: adam rocks, opel, opel corsa, opel vivaro


“VAŽNO JE DA DECA BUDU ŠTO DALJE OD PREDATORA” Stefanović prisustvovao snimanju časova za predmet Osnovi bezbednosti dece – OnlineVesti\n“VAŽNO JE DA DECA BUDU ŠTO DALJE OD PREDATORA” Stefanović prisustvovao snimanju časova za predmet Osnovi bezbednosti dece\nby admin August 28, 2020, 8:11 pm 1.8k Views\nMinistar unutrašnjih poslova, Nebojša Stefanović, poručio je danas da je ponosan na ozbiljan i odgovoran rad policijskih službenika, predavača na predmetu Osnovi bezbednosti dece u osnovnim školama, koji ne žale da ulože svoju energiju da bi naša deca bila sigurna.\nStefanović je prisustvovao snimanju časa na temu bezbednog korišćenja interneta i društvenih mreža, koji će, u okviru ovog predmeta, đaci u ovoj školskoj godini zbog aktuelne situacije sa korona virusom pratiti onlajn.\n– Drago mi je da vidim da ovaj projekat daje svoj puni doprinos i da policijski službenici, više od 3.000 njih, danas aktivno učestvuju, zajedno sa nastavnicima i roditeljima, u edukaciji naše dece. Važno nam je da naša deca budu bezbedna i da budu što dalje od predatora, od onih koji im nude drogu, onih koji ih vrebaju na internetu ili onih koji mogu da ih ugroze u saobraćaju, kao i da nauče kako da se sačuvaju od požara, poplava i zaštite od svake vrste nasilja – rekao je Stefanović, govoreći o Osnovama bezbednosti dece, čije je uvođenje u škole lično inicirao pre tri godine.\nMinistar je podsetio i da je MUP razvio besplatnu aplikaciju u formi vodiča za bezbednost dece, namenjenu i mališanima i njihovim roditeljima i napomenuo da će, imajući u vidu situaciju sa korona virusom, policijski službenici koji rade i u okviru predmeta Osnovi bezbednosti dece snimiti predavanja u kratkim segmentima do pet minuta.\n– Danas smo imali priliku da vidimo edukaciju o zaštiti dece na internetu za učenike šestog razreda i izuzetno sam ponosan na ozbiljan i odgovoran rad naših policijskih službenika, koji ne žale da ulažu svoju energiju da bi naša deca bila sigurna – naglasio je Stefanović.\nInače, u okviru programa Osnovni bezbednosti dece, koji je u osnovne škole uveden na inicijativu ministra Stefanovića, pripadnici Ministarstva unutrašnjih poslova i penzionisani policajci do sada su učenicima prvog, četvrtog i šestog razreda održali više od 163.000 predavanja.


Od osmijeha do podsmijeha » CDT\nOd osmijeha do podsmijeha\n31/05/2022 CDT Portal\nNeadekvatno zakonsko rješenje, netransparentne i često nejasne procedure, te (ne)stručne komisije su razlozi zbog kojih je u Crnoj Gori moguće dobiti spomen-obilježje poput neadekvatno realizovane biste narodnog heroja Ljuba Čupića u Danilovgradu.\nPozivamo Ministarstvo kulture i medija, te lokalne zajednice i sve one kojima je važna crnogorska kulturna baština i kultura, da se zajednički pokrene javna diskusija o potrebi za dopunu aktuelnih zakonskih rješenja i njihovog sprovođenja u praksi. Od ključne je važnosti da napravimo sistemske prepreke da nam se sličan poduhvat kao sa postavljanjem biste Ljubu Čupiću ili bilo kome drugom više ne ponovi.\nPrvo pitanje koje želimo pokrenuti je transparentnost procesa odabira umjetnika/ca čija su rješenja odabrana za realizaciju spomen-obilježja. Smatramo da Ministarstvo kulture i medija mora uraditi reviziju izrade svih spomen-obilježja u prethodnih pet godina i uvrditi da li su u ovom i sličnim slučajevima autori birani na javnim konkursima, onako kako to popisuje član 25 Zakona o spomen-obilježjima ili je to svedeno na neko diskreciono pravo nosilaca vlasti.\nDalje, neminovno je nakon ovog događaja objaviti sastav i stručne reference svih članova opštinskih komisija koje su donosile odluke o vizuelnim rješenjima spomen-obilježja i Komisije za spomen-obilježja ministarstva, koji su ih odobravali, u prethodnih pet godina. Od velike je važnosti činjenica da li su u njima učestvali ljudi sa adekvatnim znanjima ili su neki drugi kriterujimi, a naročito oni politički, bili zastupljeni u nekim slučajevima prilikom njihovog formiranja.\nPotrebno je prezicirati šta zapravo znači, odnosno koliko komisije obavezuje izrada “idejnog rješenja spomen- obilježja” koje prestavlja zakonsku obavezu? Da li je prethodni zakonodavac namjerno zamaglio ovu odredbu kako bi se moglo manipilisati sa rješenjima?\nVažno je i pitanje zašto Crna Gora 2022. godine nema javni Centralni registar spomen-obilježja koja su na njenoj teritoriji?\nSvaki umjetnik/ca ima pravo na autentičan umjetnički izraz, ali se u izradi biste Ljuba Čupića moralo voditi računa o estetici, realističnosti i karakteru portretisanog. O tome koliko se vodilo računa o ovim važnim segmentima najbolje govori to što, odmah nakon postavljanja, najavljeno uklanjanje ovog obilježja.\nOvakvom primjenom zakona i procedura umjesto afirmacije crnogorske kulture i antifašizma i jačanja uticaja te velike ideje, umjesto legendarnog OSMJEHA narodnog heroja dobili smo podsmijeh, – i struke i antifašistkinja/a. A dobili smo i radost onih drugih koji antifašističku Crnu Goru žele zamijeniti nekom drugom. Ipak, pravi antifašisti/kinje na to neće pristati.\nU okviru projekta “Akcija” Centra za demokratsku tranziciju (CDT), analizom stanja i očuvanjem kulturne baštine u narednom periodu baviće se multidisiplinarni tim na čelu sa članicom savjeta CDT-a i istoričarkom umjetnosti dr Tatjanom Koprivicom i akademskim vajarom Markom Petrovićem – Njegošem. “Akcija” ima za cilj uključivanje pojedinki i pojedinaca, udruženja i NVO-a sa visokim stručnim referencama u dijalog o svim važnim problemima koje opterećuju naše društvo. Na ovaj način stvaramo svojevrsnu bazu znanja o različitim segmentima funkcionisanja države, koju ćemo ponuditi državnim organima kao podršku za stvaranje boljeg i pravednijeg društva.\nDr Tatjana Koprivica i Marko Petrović Njegoš


Poslednja strategija kojom se država obavezala na pomoć roditeljima usvojena je još januara 2008. i tada su u njoj postavljeni ciljevi i mere, među kojima i ona koja se tiče uvećanja roditeljskog dodatka koji se dobija za prvo, drugo, treće i četvrto dete.\nZa mere populacione politike Vlada Srbije je ove godine izdvojila 566 miliona dinara, ili pet puta više nego prošle.\nŠta je još konkretno država pripremila ne bi li podstakla popravljanje demografske slike Srbije biće poznato tek kada ministri na sednici Vlade uskoro usvoje strategiju o podsticanju rađanja.\nNa sednici Saveta se, ističe se u saopštenju Vlade, razgovaralo i o mogućnosti stimulisanja socijalno odgovornih poslodavaca koji daju podršku roditeljima, a premijerka Ana Brnabić je od Privredne komore Srbije zatražila i da predlože nagrade za socijalno odgovorne kompanije.\nNa sednici je bilo reči i o istraživanju među studentima o njihovim budućim planovima u vezi sa migracijom i najavljeno da će rezultati biti poznati tokom maja.\nPoslednjih gotovo 30 godina Srbija ne može da se pohvali stopom fertiliteta, a prema podacima iz aktuelne strategije, nivo rađanja je čak 30 odsto ispod potreba prostog obnavljanja stanovništva.\nZastupljenost mlađih generacija se smanjuje, navodi se u strategiji, a starijih povećava.\nOdatle i podatak da su 1981. među radno aktivnim najzastupljenije bile generacije od 25 do 35 godina, da bi se u vreme popisa 2002. situacija promenila – najviše radno aktivnih bilo je među onima između 40 i 50 godina.\nTagovi :nataliet, opadanje nataliteta, podsticanje rađanja, Strategija podsticanja rađanja


Bez novozaraženih koronom u NHL ligi - SPORTSKI ŽURNAL\nBez novozaraženih koronom u NHL ligi\nAmerička hokejaška NHL liga objavila je da nijedan igrač nije zaražen korona virusom ove nedelje\nFOTO: EPA/Bjorn Larson Rosval\nLiga je saopštila da je do sada urađeno ukupno 4.256 testova na više od 800 igrača. Dva hokejaša su bila pozitivna na korona virus tokom prven nedelje trening kampova koji su se održali od 13. do 17. jula.\nEkipe su u nedelju doputovale u Toronto i Edmonton, gde će se održati plej-of NHL lige. Svi učesnici su smešteni u karantin i biće testirani svakog dana.\nNHL: Vlasnik Las Vegasa ne očekuje da će sezona početi na vreme\nNHL draft: Rendžersi izabrali Lafrenijea za prvog pika\nNJIMA SE NE ŽURI - Preko Bare čekaju i jesen ako treba za nastavak lige


Boris Tadić: Demokratski front ne postoji | Izbori u Srbiji Vijesti | Al Jazeera\nBoris Tadić: Demokratski front ne postoji\nTadić: Do ovog trenutka nije bilo razgovora o formiranju takvog bloka (EPA)\nPočasni predsjednik Demokratske stranke i bivši lider demokrata i nekadašnji predsjednik Srbije Boris Tadić izjavio je u utorak navečer da nije bilo razgovora o formiranju demokratskog bloka za naredne izbore i podvukao da je za formiranje bloka opozicionih stranaka potrebna i volja lidera tih stranaka da pruže otpor strankama na vlasti, javlja Tanjug.\n“Eventualno formiranje demokratskog bloka zavisiće isključivo od potreba naše političke realnosti i od toga koliko taj blok može da doprinese neophodnom smanjenju opasne razlike između opozicije i vlasti, koja ugrožava demokratiju u Srbiji i obesmišljava višepartijski sistem”, naveo je Tadić u pisanoj izjavi medijima.\nPrema njegovim riječima, “očigledna ogromna prednost Srpske napredne stranke u odnosu na druge stranke” čini da izbori ne budu pokazatelj volje građana, već predizborne i postizborne matematike.\n“Za formiranje bloka opozicionih stranaka potrebna je i volja lidera tih stranaka da pruže otpor strankama na vlasti, umesto da se utrkuju ko će se od njih bolje, vođen isključivo ličnim interesima, kotirati u toj matematici”, rekao je Tadić.\nOn je kazao da bi cilj trebala biti stabilizacija političkog sistema u Srbiji, a ne ulazak u vlast po svaku cijenu i na svaki način.\n“Lideri nekih opozicionih partija, unapred rušeći taj blok, bez obzira na činjenicu da on ni ne postoji, ne govore o tom bloku, već zapravo o svojim namerama i motivima sa kojima će ući u predizbornu kampanju. U svakom slučaju, do ovog trenutka nije bilo razgovora o formiranju takvog bloka”, rekao je Tadić.\nBeogradski mediji ranije u utorak su prenijeli informaciju da je Tadić odlučio da predvodi “Demokratski front” na predstojećim vanrednim parlamentarnim izborima, a u kojem bi bili i Zajedno za Srbiju Dušana Petrovića, Liga socijaldemokrata Vojvodine Nenada Čanaka i Liberalno-demokratska partija Čedomira Jovanovića.\nPredsjednik LBO-a Čedomir Jovanović je također demantirao navode nekih beogradskih medija da stranka na čijem je čelu pregovara s Tadićem oko ulaska u “Demokratski front”.\n“Sa počasnim predsednikom DS-a nismo vodili i nećemo voditi nikakve razgovore o nejasnim i unapred gubitničkim koalicionim frontovima”, rekao je Jovanović.\nSpremni za koaliciju\nPovodom navoda o formiranju demokatskog bloka ZZS je saopćio da su te političke opcije njihovi prirodni saveznici, LSV da je zainteresiran, dok je šef LDP-a kategorično odbacio takvu mogućnost, piše Tanjug.\nStranka ZZS je saopćila da su te političke opcije prirodni saveznici ZZS-a i da će dati puni doprinos stvaranju koalicije koja će građanima biti garant razvoja i boljeg života.\nIz te stranke su poručili da su se od početka profilirali kao politička opcija koja okuplja sve koji se zalažu za što brži put ka uspostavljanju evropskih vrijednosti u Srbiji, razvoj zasnovan na domaćim resursima, solidarnost i prekomponiranje državnog sistema, uz uključivanje što većeg broja građana u procese donošenja odluka na lokalnom nivou.\nZamjenik predsjednika LSV-a Bojan Kostreš je u izjavi za Anadoliju rekao da je ta stranka spreman da učestvuje u jednoj velikoj koaliciji građanskih i regionalističkih stranaka, koja bi, kako je rekao, bila “protivteža” trenutnoj vladajućoj strukturi u Srbiji.\n“U Srbiji u ovom momentu ne postoji konsolidovana politička snaga građanskog levog centra, politička snaga koja prihvata regionalizaciju i decentralizaciju države kao model ponašanja, koji bi uveo lustraciju kao neophodnost evropskim intergacijama”, izjavio je Kostreš, najavivši da će socijaldemokrate Vojvodine odluku o ulasku u ovu koaliciju donijeti u četvrtak.\nMala je utjeha ako su demokrate alternativa\nNesposobnost Demokratske stranke da se idejno profiliše pokazala da će formulisanje kredibilne alternative vlasti biti izazov.\nMišljenje autoraMarko Matić


Saopštenje: Alarmantno ignorisanje zaključaka skupštinskog odbora – Institut alternativa\nInstitut alternativa » Parlamentarni program » Saopštenje: Alarmantno ignorisanje zaključaka skupštinskog odbora\nObjavljeno 14. 05. 2015. 22. 01. 2018.\nSaopštenje: Alarmantno ignorisanje zaključaka skupštinskog odbora\nInstitut alternativa upućuje pohvalu Odboru za antikorupciju zbog sačinjavanja Izvještaja o realizaciji zaključaka ovog odbora. Nažalost, izvještaj je ukazao na alarmantno ignorisanje njihovih zaključaka od strane državnih organa. Pozivamo ostala skupštinska radna tijela da uvedu ovu dobru praksu i redovnim sačivanjem izvještaja doprinesu dosljednijoj realizaciji svojih zaključaka.\nJedan od ključnih instrumenata za dopunsku kontrolu rada Vlade i doprinos rješavanju problema u radu državnih organa prepoznatih na radnim tijelima Skupštine, su zaključci radnih tijela, koji često služe kao korektiv rada Vlade. Međutim, ni Poslovnikom Skupštine, ni drugim zakonima, nije posebno definisan status zaključaka i oni formalno-pravno nisu obavezujući za institucije. Ipak, podrazumijevao se potreban nivo političke kulture da se zaključci radnih tijela Skupštine, uvažavajući Ustavnu ulogu Skupštine, makar načelno smatraju obavezujućim za sve državne organe i da se primjenjuju u „dobroj vjeri“.\nMeđutim, Izvještaj Odbora za antikorupciju o realizaciji zaključaka – koji su čak usvojeni jednoglasno – nedvosmisleno pokazuje da je teza da Vlada i nadležni organi uvažavaju ulogu Skupštine neutemeljena. Od 12 informacija koje su tražene nadležnim organima od strane ovog tijela, samo su 4 dostavljene, a (ne)dostavljanje ovih izvještaja je djelimično uslovljavalo dalji rad Odbora.\nDodatnih 10 zaključaka nije nametalo posebnu obavezu dostavljanja informacija pa je njihovu realizaciju teže ocjeniti. Naročito zabrinjavajući problem je kvalitet dostavljenih izvještaja, koji su, kako se navodi u Izvještaju, “dosta ograničeni”.\nUkoliko se hitno ne unaprijedi realizacija zaključaka radnih tijela i Skupštine, Parlament će ostati samo pričaonica, čije diskusije nemaju nikakvog efekta ni uticaja na unapređenje rada državnih organa i sprovođenje javnih politika, što je jedan od njenih najvažnijih zadataka.\nOvaj Izvještaj, takođe, najbolje ilustruje koliko su komentari o “parlamentarnoj diktaturi” u Crnoj Gori proizvoljni i zasnovani na incidentnim nesaglasjima između izvršne i zakonodavne vlasti, a ne na poštovanju sistemske podjele uloga dvije grane vlasti.


Kompanija NEPI gradi Promenada tržni centar u Novom Sadu - Retail Serbia\nKompanija NEPI gradi Promenada tržni centar u Novom Sadu\nNakon najave početkom meseca, danas smo dobili više informacija i nove slike o tržnom centru Promenada koji gradi kompanija Nepi u Novom Sadu.\nKako navode iz kompanije, do kraja 2018. godine, centar Novog Sada biće bogatiji za velelepni, ultra moderni šoping mol koji je investicija kompanije NEPI. Novi tržni centar nalaziće se u samom srcu grada i biće nazvan Promenada Novi Sad.\nŠoping centar će biti najveći u Srbiji, ali i jedan od najvećih u regionu. Njegova ukupna površina iznosiće 150.000 kvadratnih metara, a trećina će biti dostupna zakupcima i svetski poznatim brendovima, spremnim da odgovore na zahteve i želje posetilaca svih uzrasta.\nPromenada Novi Sad svojom minimalističkom i sofisticiranom arhitekturom teži da postane jedan od zaštitnih znakova grada. Moderno izrađeni spratovi puni prirodnog svetla stvoriće posebnu i opuštajuću atmosferu za posetioce.\nPrizemlje i prvi sprat tržnog centra biće rezervisani za veliki broj modnih brendova koji će ponuditi jedinstvenu kombinaciju poznatih stranih i domaćih imena i najnovijih trendova. Na gornjim spratovima, Promenada Novi Sad će sadržati više zabavnih objekata, među kojima bioskop sa najsavremenijom opremom, kuglanu, salu za bilijar i druge, a koji će iskustvo posetilaca podići na najuzbudljiviji nivo. Ogromni hipermarket zadovoljiće sve svakodnevne potrebe lokalnog stanovništva.\nJedan od glavnih i inovativnih elemenata biće „zeleni“ krov tržnog centra koji će se protezati na površini od 10.000 kvadratnih metara, a koji će pored prelepog pogleda na Petrovaradinsku tvrđavu i Dunav, nuditi i rekreativne aktivnosti na trim stazama i sportskim terenima. Hedonisti će svoj užitak, na krovu tržnog centra, pronaći u baštama kafića.\nPromenada Novi Sad biće pozicionirana na raskrsnici ulica Bulevar Oslobođenja i Cara Lazara i imaće jako dobru povezanost gradskim prevozom sa ostalim delovima grada. Za posetioce koji dolaze svojim automobilima u tržni centar, obezbeđeno je oko 2.300 parking mesta van i unutar objekta.\nPored jedinstvenog šoping i zabavnog iskustva koje nudi Novosađanima, ova investicija kompanije Nepi vrednosti od oko 100 miliona evra, imaće pozitivan i značajan ekonomski uticaj na lokalnu zajednicu budući da će obezbediti novih 1.500 radnih mesta.\nO kompaniji NEPI:\nNew Europe Property Investments plc je investiciona kompanija koja se bavi komercijalnim nekretninama, licitirana na berzama u Johanezburgu (JSE) i Bukureštu (BVB). Kompanija je osnovana sa ciljem akvizicije, razvoja i upravljanja maloprodajnih objekata na tržištima u nastajanju širom Evropske Unije, koja imaju veliki potencijal za rast. Grupa je izgradila izuzetno bogat portfolio nekretnina i radila je na razvoju cevovoda u Rumuniji, Slovačkoj, Češkoj i Hrvatskoj, i nastavlja sa razvojem programa ekspanzije komercijalnih i maloprodajnih sadržaja na drugim ciljnim tržištima. NEPI u Srbiji već poseduje tržni centar Kragujevac Plaza u Kragujevcu, a u izgradnji su još dve komercijalne nekretnine: tržni centar Promenada Novi Sad i retail park u Kruševcu.\nDatum poslednje izmene 21 novembar 2016\nKragujevac Plaza dobila novog vlasnika\nBliži se otvaranje tržnog centra Promenada u Novom Sadu\nOtvaranje Promenade u predviđenom roku


Američki mediji: Vašington proterao dvojicu kineskih diplomata - Sputnjik Srbija\n18:12 15.12.2019 (osveženo 18:15 15.12.2019) Preuzmite kraći link\nKako se navodi, ovo su prve kineske diplomate za poslednjih 30 godina koje su osumnjičene da su se bavile špijunažom, piše „Njujork tajms“.\nAmerički činovnici smatraju da je makar jedan od kineskih diplomata bio oficir obaveštajne službe koji je radio pod pokrićem. To je američkom listu potvrdilo čak šest izvora.\nIncident se desio u septembru. Ni Vašington ni Peking o tome nisu obavestili javnost. U SAD su uvereni da Kina povećava špijunske aktivnosti u SAD i u toj sferi predstavlja veću pretnju nego druge države. Između ostalog, tvrdi se da su poslednjih meseci kineske diplomate počele češće da posećuju istraživačke i vladine objekte, bez prethodnog obaveštenja.\nProterivanje kineskih diplomata iz SAD je prvo od 1987. godine, kada je Vašington proterao dva službenika kineske ambasade.\nU poslednje vreme su odnosi između SAD i Kine zaoštreni zbog trgovinskog rata između dveju država. U petak je Kina potvrdila da je postignut konsenzus oko prve faze trgovinskog sporazuma sa SAD.\nMeđutim, SAD su izrazile spremnost da uvedu takse u slučaju da Kina prekrši uslove trgovinskog sporazuma.\nšpijunaža, Kina, SAD


Pirlo: "Marakana - ostvarenje dečačkog sna" - Sportske.net\nPirlo: "Marakana - ostvarenje dečačkog sna"\nIgrač italijanske reprezentacije Andrea Pirlo ne krije zadovoljstvo što će imati prilike svoj 100-ti meč u dresu Italije odigrati upravo na brazilskoj "Marakani".\nItalijanski reprezentativac Andrea Pirlo rekao je da će mu se ostvariti dečački san kada zaigra na terenu brazilske Marakane na Kupu konfederacija.\n"Izaći na teren 'Marakane' je san svakog deteta. Imaću priliku da svoju 100. utakmicu za reprezentaciju odigram upravo ovde. Veoma sam srećan", rekao je Pirlo novinarima u Brazilu, prenose britanski mediji.\nFudbaleri Italije večeras na "Marakani" igraji protiv Meksika, a u ekipi je čak šest igrača iz Juventusa, uključujući Pirla.\n"Sreća je za trenera da ima toliko igrača iz jednog kluba na raspolaganju. On samo može da ima korist od hemije koja je uspostavljena. To je dobra stvar za reprezentaciju", rekao je selektor Italije Ćezare Prandeli.


KURŠUMLIJA IZUZETNA DESTINACIJA ZA 2019. GODINU\nBeograd, 27.09. 2019. - Na svečanoj ceremoniji održanoj na Svetski dan turizma u Skupštini grada Beograda, proglašeni su dobitnici priznanja u okviru nacionalnog konkursa za izbor „Izuzetne destinacije Evrope“ u Srbiji (European Destinations of Excellence – EDEN). Pobednička destinacija je Kuršumlija, dok su za prateće izabrani Pećinci i Kruševac.\nBrojnim prisutnim zvanicama obratili su se Rasim Ljajić, potpredsednik Vlade Republike Srbije i ministar trgovine, turizma i telekomunikacija, gospodin Štefen Hudolin, šef II sektora operacija Delegacije Evropske unije u Republici Srbiji i Marija Labović, vršilac dužnosti direktora Turističke organizacije Srbije. Pročitani su izvodi iz godišnje poruke generalnog sekretara Svetske turističke organizacije gospodina Zuraba Pololikašvilija, povodom Svetskog dana turizma.\nTuristička ponuda na teritoriji opštine Kuršumlija, naročito u oblasti zdravstvenog i velnes turizma, predstavlja pozitivan primer preobražaja nekadašnjih rehabilitacionih centara usredsređenih prvenstveno na pružanje medicinskih usluga ka savremenim trendovima obogaćivanja sadržaja velnes ponudom. O tome svedoče, pre svega, moderni velnes i spa centri u hotelima Prolom i Lukovske banje, a nakon predstojećeg sređivanja Kuršumlijske banje i završetka novog hotela u Lukovskoj banji, turistička ponuda Kuršumlije biće dodatno osnažena, svrstavajući ovu opštinu među najistaknutije destinacije u Srbiji u oblasti zdravstvenog i velnes turizma.


eKapija | CB BiH: Korišćenje deviznih rezervi dovelo bi do veće krize\nIzvor: Capital | Subota, 04.04.2020.| 08:50\nCB BiH: Korišćenje deviznih rezervi dovelo bi do veće krize\nUčestali javni pozivi za korištenje deviznih rezervi radi direktnog finansiranja budžeta i privrede u BiH mogli bi dovesti do mnogo veće i trajnije krize. Poremećaji na malom deviznom tržištu mogu preko noći izrasti u veliku krizu, saopšteno je iz Centralne banke Bosne i Hercegovine.\nIz Centralne banke upozoravaju da su posljednjih dana u javnom diskursu česte netačne tvrdnje o ulozi, zadacima i ovlaštenjima koje su propisane Zakonom o Centralnoj banci BiH i Ustavom Bosne i Hercegovine.\n– CBBiH je fokusirana na svoju ključnu ulogu, a to je očuvanje monetarne stabilnosti, te doprinosi finansijskoj stabilnosti u turbulentnim okolnostima izazvanim pandemijom. Stoga nam je od izuzetne važnosti adekvatno upravljanje deviznim rezervama CBBiH, s akcentom na sigurnosti ulaganja, zbog očuvanja aranžmana valutnog odbora – navodi se u saopštenju.\nDodaju da je, u tom smislu, domaća valuta stabilna i uživa potpuno povjerenje, i na taj način CBBiH najbolje doprinosi stabilnosti bankarskog i finansijskog sistema, makroekonomskoj stabilnosti i očuvanju pretpostavki za ekonomski oporavak.\n– Učestali javni pozivi za korištenje deviznih rezervi radi direktnog finansiranja budžeta i privrede u BiH mogli bi dovesti do mnogo veće i trajnije krize. Poremećaji na malom deviznom tržištu mogu preko noći izrasti u veliku krizu. Napuštanje ili narušavanje valutnog odbora imalo bi katastrofalne posljedice po finansijsku i ekonomsku stabilnost i perspektive razvoja BiH. Pala bi vrijednost domaće valute, došlo bi do dodatnog osiromašenja ljudi, raširio bi se osjećaj nesigurnosti – objašnjavaju u Centralnoj banci.\nDodaju da institucije BiH u okviru svojih mandata nastoje osigurati povoljne finansijske aranžmane u okviru kojih bi se mobilizovala domaća i međunarodna bankarska sredstva kojih na tržištu ima u velikim iznosima.\n– Višak rezervi na računu kod CBBiH koji je na raspolaganju bankama krajem marta iznosi 2,45 mlrd KM. Svi zajedno dužni smo čuvati vrijednost i likvidnost sredstava koje su naši građani i privreda povjerili bankarskom sistemu. Raspoloživost i vrijednost tih sredstava uslov su našeg opstanka – navodi se u saopštnju.\nDodaju da je najviše što CBBiH u takvim uslovima može učiniti u okviru svog mandata je razmotriti smanjenje stope obavezne rezerve ako se višak rezervi banaka pokaže nedovoljnim za finansiranje javnih programa.\n– Ako se pojavi takva situacija, budite sigurni da ćemo to i učiniti – navedeno je u saopštenju.\n– Takođe, u ovim vanrednim okolnostima, prioriteti su nam osigurati potpuno nesmetano funkcionisanje međubankarskih poravnanja u platnom sistemu – navode u Centralnoj banci.\nupravljanje deviznim rezervama\nKorona obustavila rad fabrike obuće Alfa u Modriči 05.06.2020.


Aerodrom “Subotica” dobio status graničnog prelaza za vazdušni saobraćaj - Sombor portal\nПочетна Војводина Aerodrom “Subotica” dobio status graničnog prelaza za vazdušni saobraćaj\nU čast 110 godina od prvog leta Ivana Sarića, Aeroklub koji nosi njegovo ime, od 25. do 27. septembra na aerodromu u naselju Bikovo kod Subotice održaće takmičenje u preciznom letenju.\nAerodrom u naselju Bikovo, koji se nalazi šest kilometara severoistočno od Subotice, članovi Aerokluba „Ivan Sarić“ već decenijama koriste za sportsko, školsko i trenažno letenje aviona, jedrilica, zmajeva i paraglajding.\nTo im uveliko skraćuje vreme potrebno za putovanje. Čelni ljudi fabrike „Tatravaginka Bratstvo“ tako iz Slovačke stižu za sat vremena, a avio- taksi iz Segedina za svega osam minuta.\n„Na zahtev Aerokluba „Ivan Sari“, od Ministarstva unutrašnjih poslova dobili smo rešenje o upotrebi aerodroma i u te svrhe. To Subotici, kao gradu koji je u neposrednoj blizini srpsko-mađarske granice, donosi mnoge prednosti. Nesumnjivo da ova, nova uloga aerodroma, pogoduje razvoju privrede i turizma. Svakako je to značajna novina koja mnogima može da donese brojne benefite“, kaže Nikola Čičovački, padobranac i sekretar Aerokluba „Ivan Sarić“.\n„U okviru obeležavanja 110 godina od prvog leta Ivana Sarića, planirali smo da ove godine održimo četiri takmičenja. Nažalost, dva smo morali da otkažemo zbog pandemije koronavirusa. Ipak, u martu smo održali takmičenje u paraglajdingu, a od 25. do 27. septembra održaćemo takmičenje u preciznom letenju i sletanju aviona na pistu“, kaže Momir Gabrić, pilot i padobranac Aerokluba „Ivan Sarić“.\nU čast prvog leta Ivana Sarića, članovi Aerokluba koji nosi njegovo ime, 16. oktobra prirediće filmsko veče na kome će biti prikazan dokumentarac o ovom pioniru domaćeg vazduhoplovstva, a tom prilikom na aerodromu kod Subotice biće postavljen i rad vajarke Vere Gabrić Počuča – reljefna ploča koja je posvećena Ivanu Sariću.\nПретходниAkcijom obuhvaćeno više od 400 migranata\nСледећиBrodovi kroz prevodnicu Bezdan posle tri decenije


01.04.2011 u 11:48\nBEČ – U organizaciji Srpskog kulturnog foruma (SKF), u Beču je održano veče srpskih aforizama i satire, koje je ujedno bilo i prva prezentacija članova Beogradskog aforističarskog kruga u glavnom gradu Austrije. Publici u Beču predstavili su se sinoć istaknuti članovi Beogradskog aforističarskog kruga Aleksandar Baljak, Dragutin Minić Karlo, Bojan Ljubenović i Aleksandar Čotrić. Aforističari iz...\nRadna mesta u Srbiji za studente iz dijaspore\nNiš – Na Generalnoj skupštini organizacije studenata iz naše zemlje koji se obrazuju u inostranstvu (OSSI) za novog predsednika izabran je dvadesetjednogodišnji Nišlija Stefan Stefanović. Odmah posle skupštine 7. avgusta, održana je serija sastanaka i skupova sa najvišim državnim funkcionerima i predstavnicima državnih organa Srbije. – Našu organizaciju studenata iz Srbije u inostranstvu...\nDijaspora ne veruje matici\n– Za ovih deset godina koliko gradim u Srbiji bilo je mnogo uspeha, ali i mnogo gluposti, zavisi kako se gleda... Možda je isuviše rano, nesigurno je, mnogo je posrednika... Postoje prepreke u dobijanju dozvola u izgradnji, evo šest meseci ne mogu da uknjižim stan. Povlačim se iz Srbije, u Crnoj Gori sam još šest meseci pa idem dalje, ima sigurnijih, perspektivnijih zemalja u svetu, poput Libije,...\nTri cilja Srbije prema dijaspori\nSrbija mora pokušati da ogromne potencijale svog rasejanja iskoristi za potrebe unutrašnje i spoljne politike, kao i ekonomskog razvoja, poruka je Srđana Srećkovića, ministra za dijasporu, sa okruglog stola koji je održan juče povodom predstavljanja „Strategije očuvanja i jačanja odnosa matične države i dijaspore, kao i matične države i Srba u regionu”. Ovaj dokument, koji bi trebalo da Vlada Srbije...\n28.04.2010 u 11:39\nSrbiji od dijaspore 5,5 milijardi dolara\nBEOGRAD – Ministar za dijasporu Srbije Srđan Srećković izjavio je da je srpska dijaspora prošle godine u zemlju doznačila 5,5 milijardi dolara, ili 700 dolara po stanovniku, što je više od 15 odsto bruto domaćeg proizvoda (BDP). Srećković je, na otvaranju konferencije o novčanim doznakama srpske dijaspore istakao da su ta sredstva, u odnosu na 2008. godinu, veća za 10 odsto, suprotno procenama...\n24.03.2010 u 12:26\nBEOGRAD – Intelektualna dijaspora predstavlja potencijal za razvoj i napredak Srbije kao stabilne i moderne evropske zemlje, rekao je ministar za dijasporu Srđan Srećković na otvaranju Radionice Evropskog regionalnog ekonomskog foruma. On je istakao da su poslednjih godina u ekonomskom razvoju Srbije značajnu ulogu odigrali uspešni pojedinci koji rade ili su na čelu svetski poznatih...\n04.02.2010 u 10:44\nBERLIN – Udeo građana Srbije među strancima u Nemačkoj dostigao je, zaključno sa 2008. godinom, 6,3 odsto. U Izveštaju nemačke vlade o migracijama, koji je uradio Savezni ured za migraciju i izbeglice, navedeno je da je u Nemačkoj 2008. godine živelo 6.727.618 stranaca. Od tog broja 6,3 odsto, odnosno 424.037 čine državljani Srbije. U izveštaju se navodi da se veliki deo njih u nemačkim...\nBožidar Đelić, ministar za nauku i tehnološki razvoj, nedavno je izjavio da će država obezbediti 20 miliona evra za povratak srpskih stručnjaka i naučnika iz dijaspore, kao i da će novac biti pribavljen iz sredstava evropskih i svetskih finansijskih institucija. Stručnjacima će, kako obećavaju nadležni, biti obezbeđeni povoljniji uslovi za povratak, ali i za rad. Prof. dr Nada Dragović,...\n06.09.2009 u 12:58\nNova politika prema dijaspori\nBEOGRAD – Očekujem da Skupština Srbije vrlo brzo usvoji Zakon o dijaspori i Srbima u regionu, izjavio je ministar za dijasporu Srđan Srećković u intervjuu FoNetu i ocenio da će to biti formalni početak nove, suštinski promenjene, odgovornije i dugoročne politike prema rasejanju. „Država Srbija, koja teži da bude moderna i civilizovana zemlja, mora da vodi računa o tri miliona naših...\nNova Gračanica okupila decu srpskih emigranata\nManastir Nova Gračanica kod Čikaga svakog jula postaje mesto susreta stotine mališana, dece naših iseljenika koji žive i rade u SAD i Kanadi, pa dečja graja, čavrljanje i smeh, nešto pomalo neuobičajeno za ustaljene predstave o manastirskoj tišini i miru, postaju na mesec dana svakodnevna stvar. Kamp, koji sa blagoslovom episkopa novogračaničko-srednjezapadnoameričkog Longina i arhimandrita Tome...


Parodi: Za misiju MMF-a validni izvještaji vlasti Srpske - INFORMACIJA JE KAPITAL - Capital.ba\n03. okt. 2017. 09:15 Objavljeno u FINANSIJE\nBANJALUKA, Rezidentni predstavnik Međunarodnog monetarnog fonda /MMF/ u BiH Francisko Parodi rekao je da je MMF nakon analize izvještaja za 2016. godinu o izvršenju budžeta Republike Srpske, kao i revizorskog izvještaja konstatovao da su podaci vlasti Srpske pouzdani.\n“Mi smo pogledali izvještaj o izvršenju budžeta i revizorski izvještaj i zaključili da se izvještaji Ministarstva finansija poklapaju sa našima. To znači da su izvještaji vlasti Republike Srpske za nas i dalje validni”, dodao je Parodi, komentarišući činjenicu da su podaci o deficitu Srpske prema izvještaju vlasti od 35 do 40 miliona KM, a prema ocjeni glavnog republičkog revizora Duška Šnjegote 170 miliona KM.\nOn je za “Nezavisne novine” rekao da su izvještaji ministra finansija Srpske Zorana Tegeltije i glavnog republičkog revizora Duška Šnjegote potpuno različiti, te pojasnio da se dokument revizora nije odnosio na izvršenje budžeta, niti na stanje finansija u Srpskoj.\n“Ono oko čega se osporavaju Tegeltija i Šnjegota je računovodstvena metoda. Riječ je o interpretaciji lokalnog zakona o tome kako se pojedine troškovne stavke knjiže. Mi nećemo ulaziti u detalje koji se odnose na lokalno zakonodavstvo”, dodao je Parodi.\n“Trogodišnji program je i dalje tu, ali moraćemo ponovo pregovarati pregled koji smo dogovorili prošlog novembra”, rekao je Parodi. Neyavisne novine\nKljučne riječi: budzet rs, mmf, parodi, revizorski izveštaji, vazno


UN apelovale na nastavak pregovora Izraela i Palestine\nGeneralni sekretar UN Ban Ki Mun pozvao je na hitan nastavak mirovnih pregovora Izraela i Palestine i okončanje jednostranih akcja koje podrivaju poverenje.\nNa konferenciji kojom je obilježena 65. godišnjica Agencije UN za pomoć palestinskim izbjeglicama na Bliskom istoku (UNRWA), Ban je u utorak rekao da nikada nije planirano da ta agencija toliko dugo traje, ali da ona i dalje postoji zbog političkog neuspjeha.\nŠef UNRWA Pjer Krehenbil izjavio je da je danas u regionu registrovano više od pet miliona palestinskih izbjeglica, što je "jednako broju stanovnika Norveške ili Singapura".\nPalestinske izbjeglice su, po njegovim riječima, "suočene s egzistencijalnim krizama na mnogim frontovima", žive u blokadi u Gazi, strahuju od hapšenja od izraelske vojske na Zapadnoj obali i zarobljeni su u "nemilosrdnoj opsadi i nasilju" u izbjegličkom kampu Jarmuk kod sirijske prijestonice Damask.\n"Njihova izolacija, isključenje i oduzimanje imovine predstavljaju tempiranu bombu za region", kazao je Krehenbil. Dodao je da je 65 odsto registrovanih izbjeglica mlađe od 25 godina, da su oni obrazovani, ali nezaposleni i bez perspektve i slobode kretanja, što ih može dovesti u očaj i prinuditi da "izaberu opasne puteve preko Mediterana ili dalje".\nZamjenik izraelskog ambasadora David Roet optužio je UNRWA da ima propalestinsku političku agendu koja prevazilazi njen humanitarni mandat.


Barsi sedam od devet priznanja - Vijesti.me\nBarsi sedam od devet priznanja\nŠampionu Evrope pripalo je čak sedam od devet pehara u tradicionalnom izboru nacionalnog Udruženja profesionalnih fudbalera\nKraj godine po pravilu je rezervisan za dodjelu raznoraznih sportskih nagrada, a u svakom fudbalskom izboru u Španiji, nezaobilazna je Barselona.\nŠampionu Evrope pripalo je čak sedam od devet pehara u tradicionalnom izboru nacionalnog Udruženja profesionalnih fudbalera, među njima i dva najvažnija – Leo Mesi je po ocjeni svojih kolega najbolji fudbaler, dok je Pep Gvardiola bez premca među trenerima. Uz to, argentinski fudbalski mađioničar proglašen je i za najboljeg napadača.\nU konkurenciji golmana trofej je pripao Viktoru Valdesu, Erik Abidal je prvi defanzivac, Ćavi Hernandez najbolji vezni igrač, a pehar za ofanzivnog vezistu preuzeo je Andres Injesta. Real, koji je omraženom rivalu tokom godine uspio da otme Kup, ostao je bez ijedne nagrade, jer su preostala dva pehara pokupili otkriće godine Iker Muniain iz baskijskog Atletika i fudbaler Sproting Hihona Rivera, kome je pripao trofej za fer plej.\nsenad13 6 godina i 11 mjeseci\nljepotanmajkin 6 godina i 11 mjeseci


BIBLIOTEKA NAŠEG OKRUŽENJA - SVET КROZ OBJEКTIV MLADIH\nSVET КROZ OBJEКTIV MLADIH\nNarodna biblioteka Smederevo nastavlja sa realizacijom ciklusa nagradnih foto-konkursa pod nazivom SVET КROZ OBJEКTIV MLADIH. Кonkursi su namenjeni učenicima srednjih škola, a drugi u ovom ciklusu nosi naziv „Poezija itd.“.\nUčenici se pozivaju da digitalnim fotografijama ilustruju svoje omiljene pesme ili stihove. Uz fotografiju je potrebno poslati i pesmu ili stih koji su autoru fotografije poslužili kao inspiracija. Pesme/stihovi treba da budu na nekom od stranih jezika.\nPobednika će izabrati žiri kojeg sastavlja organizator konkursa. Najuspešniji radovi biće prikazani na izložbi koja će biti otvorena na finalnoj večeri 12. Stihovizije, a pobednici će biti nagrađeni.\nPrijavu i Propozicije konkursa možete preuzeti na zvaničnom veb sajtu Narodne biblioteke Smederevo (https://www.biblioteka-smederevo.org.rs/node/12) i na fejsbuk stranici Stihovizija.


Besplatni pozivi prema dva broja sa Telenor Prenesi i dopuni paketom\nBesplatni pozivi prema dva broja sa Telenor Prenesi i dopuni paketom – Personal magazin\nBesplatni pozivi prema dva broja, fiksni mesečni račun i prenošenje neiskorišćenog kredita u naredna tri meseca dostupni su za sve Telenorove postpejd korisnike uz paket „Prenesi i dopuni“. Pozivi prema…\nUz ugovornu obavezu od 24 meseca svaki novi korisnik „Prenesi i dopuni” tarifnog paketa moći će da kupi telefone iz Telenorove velike ponude po povoljnim cenama. Modeli Samsung „Monte slajder“, Samsung „Čemp“ i Samsung „Star 2“ su u ponudi za 1 dinar uz odgovarajuće pakete „Prenesi i dopuni“.\nOsim ovog paketa, Telenor je za sve svoje korisnike napravio aplikaciju „111meni“ koja omogućava besplatan pregled aktuelnih ponuda i uvid u stanje računa. Ona se može preuzeti sa adresehttp://wap.telenor.rs/111meni.\nBesplatni pozivi prema dva broja sa Telenor Prenesi i dopuni paketom was last modified: April 1st, 2011 by Redakcija\nbesplatni pozivibesplatnoMonte slajderPrenesiPrenesi i dopuniPrenesi plusTelenorTelenor Klik\nZavršena konferencija The Corporate Communication Experience


Thaçi zadovoljan izveštajem EK | Info-ks.net\n12.10.2009 u 07:31\nThaçi zadovoljan izveštajem EK\nPremijer Kosova Hashim Thaçi izjavio je da ga ne iznenađuje ocjena Evropske komisije da, kako je rekao, "Vlada Srbije stvara paralelne organe na Kosovu".\nU istom izveštaju se navodi i da Vlada Kosova ne kontroliše cijelu teritoriju. Thaçi je rekao da je zadovoljan izveštajem koji će biti objavljen u srijedu, u kojem se, kako tvrdi, pominje i "uznemirenje Vlade Kosova zbog negativnih pojava koje podgrjeva Beograd".\n"Ovu uznemirenost predstavili smo i u Washingtonu i u Briselu. Drago mi je da se u Izveštaju o progresu Vlade Kosova ističe uznemirenost koju sam prezentovao pred međunarodnim predstavnicima što potvrđuje destruktivnu ulogu Beograda", rekao je Thaçi.\nEvropska komisija treba da u srijdu, 14. oktobra objavi godišnji izveštaj o napretku evropskih integracija zemalja zapadnog Balkana.\nThaçi je u Prizrenu kazao da se vodi "beskompromisna borba protiv šverca i u tom (sjevernom) delu Kosova" i da će kosovske vlasti i dalje raditi sa predstavnicima međunarodnih organizacija, "pogotovo sada kada je na sjeveru otvorena kancelarija EU".\nPremijer Kosova je obećao da će "negativne pojave na sjeveru biti eliminisane".\n"Prvi put u istoriji Kosova u Izveštaju o progresu i studiji o izvodljivosti podržava se jasna evropska perspektiva Republiike Kosova. To je postignuto kao rezultat dobrog vladanja Vlade Kosova i efikasnog sprovođenja zakona i beskompromisne borbe protiv korupcije i organizovanog kriminala", rekao je Thaçi.\nKosovski premijer je u nedjelju obavestio prizrenske zvaničnike o odluci Vlade da se u gradu na Bistrici otvori drugi državni univerzitet koji će početi da radi 1. oktobra sledeće godine. Planira se da 5.000 brucoša bude upisano na pedagoškom, pravnom, ekonomskom i fakultetu umetnosti, a da kasnije budu otvoreni još neki odseci.\nNa ovaj univerzitet upisivaće se i studenti iz severne Albanije i Makedonije.\n"Donjeli smo odluku da Kosovo posle 40 godina samo sa jednim univerzitetom sada dobije i drugi univerzitet u Prizrenu", kazao je Thaçi.\nNa 13 fakulteta Univerziteta u Prištini nastavu pohađa oko 20.000 redovnih i vanrednih studenata. Više hiljada studira i na nekom od privatnih univerziteta i koledža otvorenih u posljednjih desetak godina.


27 juna 2019 VIJESTI\nPod pokoviteljstvom predsednika Republike Srbije, u saradnji sa Upravom za saradnju s dijasporom i Srbima u regionu Ministarstva spoljnih poslova Republike Srbije deca iz Slovenije imaće priliku da besplatno posete Srbiju na nekoliko dana krajem jula ove godine.\nSavez Srba Slovenije, kome je poverena uloga organizatora, upućuje poziv svim srpskim društvima Slovenije i bilo bi veoma lepo da se društva, odnosno, roditelji dece odazovu pozivu jer je ovo jedinstvena prilika koju do sada nismo imali.\nPolazak je predviđen u ponedeljak, 22.7. u jutarnjim satima, a odlazak iz Beograda u subotu, 27.7.2019. Deca će biti smeštena u đačkom domu u Beogradu, gde će im biti obezbeđena i ishrana. Od utorka do petka deca će imati organizovane sadržaje, radionice i posete znamenitostima Beograda i Srbije, a naša deca imaće priliku da se upoznaju i druže.\nOd strane svakog društva je predviđeno da jedna odrasla osoba (vođa sekcija ili neko od roditelja) putuje na 5-oro dece. Limita sa brojem dece nema, ali smo predvideli da putuje jedan autobus od 50-ak mesta. Uzrast dece neka bi bio od 10 do 16 godina, mada i tu mogu da postoje variranja.\nS obzirom na to da je vreme veoma kratko, prijave ćemo skupljati najkasnije do ponedeljka, 8.7.2019. Prijave se vrše putem mejla zss.sss.2019@gmail.com gde možete dobiti i dodatne informacije.\nOrganizacioni odbor SSS


Zdravstveni sistem će funkcionisati i u budućnosti | Trebinje Live\nMinistar zdravlja i socijalne zaštite Republike Srpske Slobodan Stanić poručio je da će zdravstveni sistem Srpske funkcionisati i u budućnosti i istakao da u zdravstvene ustanove na prvo mjesto treba staviti kvalitet rada.\nStanić je istakao da je potrebna reforma Fonda zdravstvenog osiguranja, kao i uvođenje određenih akciza na alkohol i duvan, te na autoodgovornost.\n"Potreban je konstruktivan rad svih zdravstvenih ustanova i zaposlenih u njima", rekao je Stanić sinoć za RTRS.\nStanić je podsjetio da je 2009. godine došlo do "zaravnavanja" rasta prihoda u zdravstvu, ali da je nastavljen rast prava korisnika zdravstvenih usluga, tako da je već tada nastao debalans između prihoda i rashoda.\nOn je naveo da su prošle godine na recept izdati lijekovi u vrijednosti 73 miliona KM, da je u Fondu zdravstvenog osiguranja za tu namjenu planirano 56 miliona KM, a ta razlika pala je na teret zdravstvenih ustanova.\nStanić je najavio i da će ljekari specijalisti propisivati generičke lijekove, a da će se farmaceutske kuće "morati boriti na tržištu za te lijekove".\nVršilac dužnosti direktora Fonda zdravstvenog osiguranja Srpske Darko Tomaš istakao je da hitno treba biti riješeno pitanje obezbjeđenja još jednog stuba finansiranja.\nOn je istakao da 83 odsto prihoda ovog fonda dolazi od doprinosa, koje uplaćuje samo 35 odsto od ukupnog broja osiguranika Fonda.\nTomaš je rekao da je u Srpskoj izdvajanje za zdravstvo oko 200 evra po glavi stanovnika i da je ono najniže u okruženju, te da prosječni doprinos po zaposlenom iznosi 170 KM, a po penzioneru 3,11 KM.\nPredsjednik Strukovnog sindikata doktora medicine Miodrag Femić rekao je da je sve što se dešavalo unazad pet godina u zdravstvenom sistemu govorilo da će dovesti do situacije u kojoj se sada zdravstvo nalazi.\nPredsjednik Granskog sindikata radnika zdravstva Srpske Milenko Granulić postavio je pitanje odgovornosti svih onih koji su doveli zdravstvo u sadašnju tešku situaciju.\nVršilac dužnosti direktora banjalučkog Kliničkog centra Duško Račić naveo je da obaveze ove zdravstvene ustanove prema dobavljačima iznose oko 50 miliona KM, prema radnicima su obaveze veće od 13 miliona KM, dok je ukupno zaduženje Kliničkog centra 135 miliona KM.\nDirektor bolnice "Kasindo" Slavko Ždrale uputio je poziv da se svi potrude da ova ustanova "stane na noge", dodavši da je u toku izrada studije izvodljivosti za izgradnju nove bolnice u Istočnom Sarajevu.


Skoro pet decenija su proučavali nadarenu djecu: Evo šta su otkrili – Magazin Plus\nHome/Kultura/Skoro pet decenija su proučavali nadarenu djecu: Evo šta su otkrili\nPiše: Newsweek.rs/WEF /\nPostoji niz savjeta kao roditelji da pomognu svom nadarenom djetetu\nNaučnici su 45 godina pratili 5.000 najpamentinije dece u SAD, sve da bi utvrdili kako se treba ponašati ako vam je dete nadareno.\nGlavni zaključak: čak i nadarenoj deci treba učitelj kako bi dostigla svoj puni potencijal. Studija je pratilo 0,1 odsto nadarene dece i poznata je kao “Studija matematički posebne omladine”, a počela je još 1971. godine.\nStudija se suprostavljala sistemu koji obično više pazi loše studente umesto kako glasi još jedan nalaz – one najbolje.\n“Svidelo se nekome ili ne, ta deca će jednog dana kontrilosati naše društvo”, kaže Džonatan Vej, psiholog sa univerziteta Djuk. Postaće naučnici, akademici, direktori bogatih kompanija sudije, senatori ili milioneri.\nNa žalost, kako je studija pokazala, deca koja pokazuju sklonost ka matematici ili nauci ne dobijaju podršku kakvu treba. Profesori se najčešće bave decom ispod proseka.\nMišljenje da se deca koja su inteligentna mogu sama je pogrešno nalaz je studije. Jedna od nalaza studije je i da preskakanje razreda može pomoći ovoj deci. Ona deca kojoj je to omogućeno pokazala su 60 odsto bolje rezultate nego ona koja to nisu imala.\nZa roditelje koji otkriju da im je dete nadareno poruka je jasna – kada to saznamo, treba mu izadavati sve teže i teže zadatke kako bi se videlo gde im je limit. Takođe, treba na vreme prepoznati koju vrste inteligencije dete ima.\nNiže cijene lijekova u BiH


Vesti online / Vesti / Srbija / Srpska lista je državni projekat - da li je to opasno za Srbe na Kosovu?\nNovinar Dejan Anastasijević kaže da je opasno što je Srpska lista predstavljena kao državni projekat i što je uzurpirano pravo na drugačije mišljenje kosovskih Srba. Država Srbija je praktično preuzela na sebe da predstavlja Srbe u kosovskim institucijama, i to je ono što može da dovede do loših albansko-srpskih odnosa na Kosovu, dodaje on.\nMarko Đurić i predstavnici Srpske liste otvaraju šampanjac u Kosovskoj Mitrovici. Ima li stvarno razloga za slavlje?\n"Čudni, ošišani ljudi zastrašivali..."\nOsvrćući se na juče održane lokalne izbore na Kosovu, Anastasijević ocenjuje da su bili mirniji nego ranijih godina, sa manjim incidentima, ali da je kampanja bila zastrašujuća.\n- Ljudi koji tamo žive rekli su mi da je bilo mnogo zastrašivanja, da je bilo čudnih ljudi, ošišanih, koji su dolazili u automobilima drugih registracija, slično kao kod nas za vreme pojedinih lokalnih izbora - priča Anastasijević za N1.\n- Izjave zvaničnika su bile strašne, Srpska lista je predstavljena kao državni projekat, i ko ne glasa za nju, mrzi Srbiju i Srbe, a ta retorika je neprimerena. Međutim, slična retorika može se očekivati i na izborima u Srbiji - dodaje on.\nAnastasijević kaže da ga jučerašnje uzvikivanje u Mitrovici "Aco, Srbine" pomalo i plaši, jer se seća Gazimestana i onog "Slobo, Srbine". Ipak, utisak je da to uzvikivanje nije bilo kao na Gazimestanu, da je izgledalo veštački i nespontano.\nA šta kad padne Haradinajeva vlada?\n- Država Srbija je praktično preuzela na sebe da predstavlja Srbe u kosovskim institucijama, i to je ono što može da dovede Srbe do jako loših pozicija. Predstavnike Srpske liste u institucijama Kosova tretiraće kao agente neprijateljske države, koji žele da im uruše državu, i to će loše uticati na srpsko-albanske odnose u celini i na Kosovu samom, kad se izbaci visoka politika - kaže Anastasijević i postavlja pitanje:\n- Druga stvar je što ta Srpska lista podržava jednu nepopularnu vladu, s malom većinom, koja vrlo brzo može da padne. Šta ćete onda kad ta vlada padne?\n- Vučić je nesumnjivo pobednik ovih kosovskih izbora, čak je na jednoj televiziji juče u Beogradu to tako i objavljeno, ali nisam siguran da je to dobro za kosovske Srbe i za Srbiju uopšte - zaključuje Dejan Anastasijević.\nSRBIJA Vučić: Neće biti granice na Kopaoniku, zaštitićemo narod


Oko 100 Amerikanaca i dalje čeka da napusti Avganistan - Svet - Dnevni list Danas\nPočetna » Svet » Oko 100 Amerikanaca i dalje čeka da napusti Avganistan\nOko 100 američkih državljana i dalje čeka da napusti Avganistan, saopštio je danas Stejt department, navodeći da je „nepredvidljivost“ talibana i dalje najveća prepreka evakuciji, preneo je Glas Amerike (Voice of America).\n„Najveće ograničenje za odlazak naših i drugih državljana iz Avganistana je, naravno, i dalje nepredvidljivost talibana u pogledu toga kome se dozvoljava izlazak iz zemlje“, izjavio je novinarima neimenovani visoki zvaničnik Ministarstva spoljnih poslova SAD.\nPrema njegovim rečima, druga najveća prepreka je nepostojanje redovnih komercijalnih letova koji bi omogućili onima koji žele da odu iz Avganistana da to i učine „na predvidljiv način“.\nPredstavnik Stejt departmenta procenjuje da je oko 100 američkih državljana i ljudi sa dozvolom trajnog boravka trenutno „spremno da krene“ iz Avganistana.\nOko 124.000 ljudi je avionima prebačeno iz Avganistana nakon što su SAD najavile vojno povlačenje, a talibani preuzeli vlast.\nOd kada su svi američki vojnici zvanično napustili zemlju 31. avgusta, Stejt department navodi da je 85 Amerikanaca uspelo da otputuje iz Avganistana.


Obradović: "Za Partizan do poslednje kapi znoja" - Sportske.net\nObradović: "Za Partizan do poslednje kapi znoja"\nDoskorašnji član Metalista iz Harkova obavio je lekarske preglede i potpisao jednogodišnji ugovor sa Partizanom, a prilikom prvog obraćanja javnosti kazao je da neće štedeti sebe u nameri da pomogne crno-belima da odbrane titulu i što duže ostanu u Evropi.\nŠampion Srbije ozvaničio je saradnju sa defanzivcem Milanom Obradovićem koji je prethodnih dana najavljivan kao moguće pojačanje kluba iz Humske.\nObradović je potpisao na godinu dana a danas je obavio lekarske preglede i zvanično postao novi fudbaler Partizana. Nakon dva neuspela pokušaja da obuče crno-beli dres Obradović je iz treće uspeo u nameri i izrazio zadovoljstvo što je došlo do saradnje.\n"Srećan sam i zadovoljan što sam u Partizanu. Dva puta nam se nisu ukrstili putevi ali se iz trećeg sve poklopilo i prezadovoljan sam što sam ponovo u Beogradu. Željan sam novih uspeha sa Partizanom i nadam se da ću svojim iskustvom pomoći ekipi da odbrani titulu i ostane što duže u Evropi" rekao je Obradović.\nNovopečeni štoper Partizana ima 36 godina ali tvrdi da je u sjajnoj formi i da nema sumnje da će biti spreman da odgovori na izazove koji ga očekuju.\n"Spreman sam da igram. Nadam se da ću se brzo uklopiti i da ću početi da igram a onda je na navijačima da ocene šta je ostalo od nekadašnjeg reprezentativca Jugoslavije" istakao je Obradović i dodao,\n"Uvek se trudim da maksimalno budem spreman jer su to zahtevi modernog fudbala. Za mene je to nešto normalno jer je to jedini način da se bude konkurentan u današnje vreme."\nKako Ivan Ivanov nije uspeo da realizuje transfer u Bazel, Partizan će na pozicijama štopera imati sjajan tandem a Obradović se iskreno nada dobroj saradnji sa reprezentativcem Bugarske.\n"Nadam se da ću imati odličnu saradnju sa Ivanovim jer sam ja spreman na to. Gledajući u prošlost kada sam ja bio mlad, za mene je bilo značajno da uvek pored sebe imam iskusnog igrača kakvi su u Obiliću bili Ranković i Babeu koji su mi svojim savetima pomagali da sazrim brže i da igram što jednostavniji fudbal tako da ću se truditi da i ja pomognem svojim mlađim saigračima" rekao je Obradović.\nObradović nije bio spreman da daje velika obećanja navijačima osim da će igrati do poslednje kapi znoja u svrhu uspeha kolektiva.\n"Ja ne umem drugačije osim da igram do poslednje kapi znoja a oni koji me znaju i koji su igrali sa mnom mogu da vam potvrde. Moja osnovna karakteristika je da na svakom treningu i utakmici dam svoj maksimum i verujem da će to biti dovoljno da pomognem timu" konstatovao je Obradović.\nPromocija je zakazana nakon susreta sa Širakom a Obradović je odabrao da na leđima nosi broj 26 u Partizanu.


Politika proširenja investicija u evropsku bezbjednost i napredak | EUME\nNaslovnica Press info Press Pregovori o pristupanju Politika proširenja investicija u evropsku bezbjednost i napredak\nPolitika proširenja investicija u evropsku bezbjednost i napredak\nDržavni sekretar za evropske integracije i glavni pregovarač ambasador Aleksandar Andrija Pejović razgovarao je danas u Briselu s direktorom za Evropu i Centralnu Aziju u evropskoj službi za vanjske poslove Tomasom Majerom Hartingom.\nSagovornici su razmijenili mišljenje o tekućim i planiranim aktivnostima u pregovaračkom procesu Crne Gore, kao i o aktuelnim pitanjima u regionu i na nivou EU.\nHarting je uputio čestitke za otvaranje dva nova poglavlja čime je nastavljeno dalje napredovanje Crne Gore prema članstvu u EU. Istakao je da je to jasna potvrda evropske perspektive Zapadnog Balkana što je na liniji smjernica iz nove Globalne strategije EU koju je visoka predstavnica EU za vanjsku politiku i bezbjednost Federika Mogerini predstavila državama članicama na sastanku Evropskog savjeta.\nOvim dokumentom, EU je potvrdila važnost nastavka promocije započetih reformi, vladavine prava, ekonomskog upravljanja i dobrosusjedskih odnosa na Zapadnom Balkanu i u Turskoj, ističući da politika proširenja predstavlja ključno sredstvo za napredak u zemljama proširenja, odnosno investiciju u njihovu evropsku bezbjednost i napredak.\nStrategijom se navodi da podrška i saradnja EU sa zemljama u procesu proširenja moraju pokazati konkretne pomake na bolje i u tom pravcu se predviđa opredjelivanje dijela pomoći zemaljama u procesu proširenja, a u cilju jasnog poboljšanja života građana.\nU dokumentu se navodi da će se politika proširenja nastaviti u skladu s jasnim, striktnim i fer uslovima, koji se temelje na ispunjavanju zahtjeva i sprovođenju reformi, kao i na ocjenama i saradnji s Evropskom komisijom, zemljama članicama i civilnim društvom.


Upis u prvi razred zvanično traje od prvog aprila do kraja maja, ali praktično je počeo u martu i neće se završiti do septembra. – Osmoletke u obavezi da prime buduće školarce koji im prema mestu stanovanja pripadaju\nU prvi razred osnovne škole ove godine upisuju se sadašnji predškolci koji će do septembra napuniti najmanje šest i po a najviše sedam i po godina.\nTo su devojčice i dečaci rođeni od prvog marta 2010. do kraja februara 2011. godine.\nNa osnovu statističkih podataka o broju dece koja su rođena u tom periodu, ali i broja dece koja u ovoj radnoj godini pohađaju obavezan pripremni predškolski program, oko 70.000 mališana u Srbiji stasalo je za školske klupe, procena je Ministarstva prosvete, nauke i tehnološkog razvoja.\nUpis prvaka, zvanično, uvek počinje prvog aprila i traje dva meseca. Škole se datog roka uglavnom ne pridržavaju striktno. Još prošlog meseca (u martu) osmoletke u Nišu i Loznici, recimo, počele su da primaju buduću najmlađu generaciju. Ali i kad prođe maj, većina osnovnih škola širom Srbije nastaviće da organizuje testiranja kod pedagoga i psihologa i popunjava klupe namenjene prvacima dok ne počne naredna školska godina.\n– Najviše prvaka upiše se u predviđenom dvomesečnom roku, ali uvek bude pojedinih koji budu primljeni u junu ili u avgustu. Često se u praksi događa, na primer, da početkom školske godine, u septembru i oktobru, u prvi razred upisujemo mališane iz društveno osetljivih grupa i bez dokumentacije koja je inače potrebna – pojašnjava Robert Džunić, direktor Osnovne škole „Kralj Petar Prvi” iz Niša.\nIzvesno je da će biti mesta za sve prvake. Osnovno obrazovanje je obavezno. Roditeljima je zakonom zaprećena novčana kazna od 5.000 do 50.000 dinara ako namerno ili bez opravdanog razloga ne upišu dete osnovnu školu.\nObaveza osnovnih škola je da u prvom razredu obezbede mesto za devojčice i dečake koji im prema mestu stanovanja pripadaju. Propisi predviđaju da đaci na osnovu prebivališta budu upisani u najbliže osmoletke kao prioriteti. Ukoliko posle prijema prvaka, koji školi teritorijalno pripadaju, ostane slobodnih mesta u kućama znanja one mogu da upišu i školarce van svog područja, na osnovu zahteva roditelja. Takvim molbama još pre mesec dana „zatrpane” su najpopularnije škole, naročito u većim gradovima. Roditeljska opsada upisne komisije u osmoletkama na glasu ne jenjava ni kad im rukovodstvo škole objasni da je kapacitet ograničen i da neće moći da izađu u susret svim zahtevima. Primer za to već godinama je OŠ „Drinka Pavlović” u Beogradu. Pre zvaničnog početka upisa prvaka, ovoga puta, dobila je više od 150 zahteva roditelja da upiše njihove mališane, iako joj teritorijalno ne pripadaju. A ona ima ukupno 120 mesta za školarce koji će prvi put sesti u đačke klupe u septembru. Da bi održala kvalitet nastave, po kome je čuvena, ona ne može da upiše više od četiri odeljenja prvaka, potvrđuje Jole Bulatović, direktor OŠ „Drinka Pavlović”. Kvalitet nastavnog kadra, uslovi za boravak i rad, korišćenje savremenih učila, rezultati osnovaca na završnom ispitu, ponuda stranih jezika i vannastavnih programa, usluga produženog boravka u mlađim razredima i ishrana za učenike – često su za roditelje važniji nego blizina škole kada odlučuju gde će im dete sticati osmogodišnje obrazovanje.\nKad pribave dokumenta potrebna za upis prvaka – krštenicu deteta, uverenje o prebivalištu, izveštaj lekara o obavljenom zdravstvenom pregledu i potvrdu da je pohađalo obavezan pripremni predškolski program – mame i tate u školi zakazuju testiranje budućeg đaka kod psihologa ili pedagoga. Na osnovu rezultata testiranja formiraju se odeljenja ujednačena po polu, sposobnostima i sklonostima đaka.\nTagovi :polazak u prvi razred, Polazak u školu, upis u prvi razred, upis u školu


Terminal za tečni gas, ilustrativna fotografija\nSjedinjene Države će raditi na obezbeđivanju dodatnih količina tečnog prirodnog gasa (LNG) za tržište Evropske unije od najmanje 15 milijardi kubnih metara u 2022. sa povećanjem koje se očekuje u budućnosti, saopštile su SAD i Evropska komisija (EK) u petak.\nEK će objediniti potražnju kroz nove energetske platforme za dodatne isporuke između aprila i oktobra, navodi se u zajedničkom saopštenju. Radiće na obezbeđivanju stabilne potražnje za dodatnim američkim LNG od oko 50 milijardi kubnih metara godišnje do najmanje 2030. godine, navodi se u saopštenju.\nOvaj sporazum je usledio nakon tri samita u Briselu na kojima su lideri osudili rusku invaziju na Ukrajinu i ponudili novu podršku Kijevu.\n"Najvažnija stvar je da ostanemo ujedinjeni i da svet nastavi da se fokusira na to kako je ovaj tip brutalan i na sve živote nevinih ljudi koji se gube i uništavaju", rekao je Bajden, misleći na ruskog predsednika Vladimira Putina, posle prisustva prvom danu samita EU u četvrtak.\n"Moramo da ostanemo potpuno, potpuno, potpuno ujedinjeni", dodao je američki predsednik.\nBiden kaže da Putin nije očekivao jedinstvo zapadnih saveznika\nInvazija najvećeg evropskog snabdevača gasom dovela je do rekordnih cena već ionako visoke cene energije i naterala EU da obeća da će smanjiti upotrebu ruskog gasa za dve trećine ove godine povećanjem uvoza iz drugih zemalja i udela obnovljive energije.\nBajden je obećao da će Sjedinjene Države ove godine Evropi isporučiti najmanje 15 milijardi kubnih metara (bcm) LNG-a, rekli su izvori upoznati sa ovim pitanjem.\nLideri EU će u petak razgovarati o tome šta još mogu da urade da obuzdaju visoke račune za energiju.\nŠpanija, Grčka i drugi će se zalagati za ograničenja cena električne energije i intervencije na tržištu, dok će grupa koja uključuje Nemačku i Holandiju odustati i nastojati da odloži takve poteze, rekao je diplomata.\nBiće i podela da li da se uvede embargo na rusku energiju, pored niza sankcija koje su već usmerene na Moskvu, ali se ne očekuje odluka.\nEU uvozi 40 odsto gasa iz Rusije i više od četvrtine nafte. Zemlje koje najviše zavise od ovog snabdevanja – posebno Nemačka – oklevaju da preduzmu korak koji bi imao veliki ekonomski uticaj.\nLideri evropske 27-orke takođe će se obavezati da započnu zajedničku kupovinu gasa i punjenje skladišta pre sledeće zime kako bi se osigurali protiv daljih šokova u snabdevanju.


Vanredna kolumna: ZAŠTO SU UTILITARISTI ZA „IZRUČENJE“ VOJISLAVA ŠEŠELJA? – Palanačke novine\nU vremenima kada jedva sastavljamo kraj sa krajem, suočeni sa divljanjem razobručenog (neo)liberalizma – pitanja o moralnosti pojedinih stavova, javno izrečenih namera ili svetonazora, po prirodi stvari ostaju u drugom planu. Ovakav društveni poredak, samim tim, zahteva da se u politici odreknemo morala, da u vidu imamo samo jasne, „racionalno opravdane“ interese. A kada se stvari sagledavaju na ovaj način, obično ostaje u drugom planu da u društvu postoji jasna podela na one koji prosuđuju šta je u društvenom interesu, i one druge, koji treba da podnesu ne samo moralni, nego i fizički teret pomenutih „racionalno isposredovanih odluka“. Interesi su u klasnom društvu uvek parcijalni, klasni.\nDa moral ne treba ostaviti u drugom planu, da u javnom životu još ima prostora za principijelno sagledavanje stvari, slikovito pokazuje problem Šešeljevog izručivanja Haškom tribunalu.\nNikada nisam bio pristalica Vojvode Šešelja. U političkom smislu, Šešelj, štaviše, personifikuje mnoge stvari kojima se oštro protivim. Uprkos tome, smatram da država Srbija nipošto ne sme da podlegne pritiscima i Šešelja isporuči haškim mediokritetima. Da odmah pojasnim: čak i u slučaju da je sud u Hagu sasvim objektivan (kao što nije), da je Šešeljeva krivica očigledna (što je u najgorem slučaju – sumnjivo), da su uslovi u Ševeningenu znatno povoljniji (nego što jesu) – u ovoj situaciji odluka na zahtev da se Šešelj izruči morala bi da bude: nepokolebljivo ne.\nZahtev da Šešelj, dobrovoljno ili ne, treba da se ponovo nađe u Hagu, ako ni zbog čega drugog a ono zato što je to u „interesu Srbije“ – predstavlja ogoljeni, najvulgarniji utilitarizam.\nNajednostavnije rečeno, utilitaristička etika utemeljena je na uverenju da je moralno ispravno ono što donosi „veće dobro“. Drugim rečima, prilikom moralnog izbora potrebno je nastojati da bude što manje negativnih posledica neke odluke, a da ona istovremeno garantuje dobrobit što je moguće većeg broja ljudi. Na prvi pogled, zdravorazumski posmatrano, ovakav „princip“ deluje sasvim prihvatljivo. Sve dok oni koji ga prihvataju ne postanu ta „manjina“ koja treba da bude žrtvovana u opštem interesu. Danas je u pitanju Šešelj, a već sutra, sa najvišeg mesta može da se ustanovi kako nije moguće štititi od poplava sve delove Srbije, i da pojedina područja treba da budu žrtvovana, radi blagostanja većeg broja ljudi.\nU stvari, u Srbiji je poodavno na delu najvulgarniji utilitarizam. Ekonomski prosperitet Srbije (dakle velikog broja ljudi) opravdava optuštanja i otkaze (manjeg broja ljudi), bez obzira na činjenicu da se na taj način najneposrednije ugrožava goli opstanak onih koji će ostati bez ikakvih prihoda. A upravo to nam ovih dana, lepo upakovano, poručuje sam premijer. Drugim rečima, vlast ne preza ni od žrtvovanja mnogo većeg broja ljudi, pa je, tako posmatrano, Šešeljeva sudbina sasvim izvesna.\nUkoliko Vojvoda ipak ne bude isporučen, to znači da su utilitaristi iz Nemanjine procenili da su narodno nezadovoljstvo i revolt, koji mogu da uslede, veće zlo – ne za Srbiju, nego za one kojima je dato pravo da utilitaristički odlučuju o tome šta je, navodno, najbolje za većinu stanovnika Srbije.\nUtilitaristički argumenti deluju ubedljivo, i zato nismo sigurni da li će uopšte biti stvorena „kritična masa“ koja bi se suprotstavila procenjivanju „većeg dobra“, Jer, ta većina, na koju se utilitarizam poziva, ne može jasno da sagleda kako svaki njen pripadnik, u svakom trenutku, može da bude označen kao žrtveni jarac, koji mora da podnese patnju u ime neke drugačije formulisane većine. Ma koliko da se pozivaju na opšte dobro, utilitaristi u stvari uvek štite samo manjinu koja odlučuje, koja prosuđuje, određuje ko treba da bude spasen, a ko žrtvovan.\nIsporučivanje Šešelja u tom smislu može da bude otrežnjujuće, jer tu su stvari mnogo jasnije nego kada je reč o „racionalizaciji javnog sektora“ ili odbrani „nepopularnih mera“ (koje treba da podnesemo, kako bi profitirali malobrojni „preduzetnici“).\nOdbrana Šešelja, i „ne“ Hagu, u tom je smislu odluka protiv utilitarizma, odluka za principijelnost, osuda sudija, ne u ime interesa neke nove manjine, već u kontekstu univerzalno shvaćene pravde.\nNext story „Partenon“ pobedio „Rašku“ rezultatom 8:3\nPrevious story Intervju sa dr Bogoljubom Zečevićem, direktorom „Instituta za povrtarstvo“: IMAMO PRAVO DA BUDEMO OPTIMISTI


Šta će se dešavati sa nacionalnim penzionim fondovima? EU pronašla jedinstveno rešenje? | Najnovije vesti - Srbija danas\n22.06.2019. • 19:31 Srbija Danas/Večernje novosti\nDa li bi nacionalni penzioni fondovi uskoro mogli da postanu prošlost i da mesto prepuste jednom, mega - fondu. Evropska komisija traži način da prilagodi penzioni okvir na nivou cele EU\nPRIVATNI penzioni fondovi, koji su postali trend u mnogim evropskim zemljama, proširili su se i na Srbiju. Ipak, sve se češće govori o tome da bi državni penzioni fondovi uskoro mogli postati stvar prošlosti. Ovo se prognozira barem za članice Evropske unije, gde je najavljeno uvođenje panevropskog penzijskog modela. Uvođenje novog modela za isplatu penzija potrajaće oko dve godine, a njegovo funkcionisanje nadziraće EIOPA, panevropski regulator za osiguranje i penzijsko osiguranje.\nPrema Uredbi o osnivanju EIOPA, jedan od glavnih zadataka je da doprinese zdravom, efikasnom i konzistentnom nivou regulacije i nadzora institucija za profesionalno penziono osiguranje (IORP) i da osigura da su rizici povezani sa aktivnostima ovog fonda propisno regulisani i nadzirani. Od početka 2011. godine, najznačajniji deo rada EIOPA u oblasti profesionalnih penzija bio je njegov doprinos reviziji Direktive o aktivnostima i nadzoru institucija za profesionalno penziono osiguranje (Direktiva IORP).\nUredba kojom bi se uvela panevropska penzija za sve građane zemalja članica Evropske unije još uvek je samo na nivou predloga.\nVišnja u Srbiji odličnog kvaliteta: Hoće li cena crvenog zlata ispuniti očekivanja proizvođača?\nNaime, ona čeka odobrenje Evropskog saveta i parlamenta nakon čega bi trebalo da prođe najmanje godinu dana do njene konačne primene. Cela ideja započeta je još 2010. godine kada je Evropska komisija zatražila mišljenje svih zainteresovanih strana u EU o tome kako bi trebalo prilagoditi penzioni okvir na nivou EU. Najviše evropsko telo tvrdi da samo 27 odsto Evropljana starosti od 25 do 59 godina dodatno štedi za starost, što predstavlja veliki problem kada odu u penziju. Hrvatska je prema visini penzija u odnosu na plate od 39 odsto druga najlošija članica EU posle Irske gde su obvezni doprinosi za penziju niski što se u starosti preliva i na penzije koje iznose svega 35 odsto plate.\nPenzija prosečnog evropskog penzionera starosti od 65. do 74. godine iznosi 58 odsto plate koju zarađuju radnici između 50 i 59 godina. Ako kao pedesetogodišnjaci zarađuju 2.000 evra mesečno, kao 70-godišnjacima penzija je 1.160 evra, navodi Evropska komisija o studiji koja objašnjava razloge za formiranje panevropskih penzijskih fondova.\nNakon bogatog Luksemburga, gde su penzije samo 12 odsto manje od plata, po visini penzija prednjače Italija (69 odsto), Francuska (68 odsto) i Mađarska (67 odsto). Austrijske, poljske i slovačke penzije iznose 62 odsto plate, Češke su na polovini radničkih primanja, u Sloveniji su 47 odsto, a u Nemačkoj 46 odsto. Panevropske penzije bi trebalo da dopunjavaju postojeći penzijski sistem.\nEIOPA takođe radi na pitanjima koja se odnose konkretno na penzione šeme sa definisanim doprinosima, kao što su informacije članovima i privremenim investicionim fondovima, kao i na razvijanje tehničkih standarda za izveštavanje o prudencijalnom zakonodavstvu za EIOPA u okviru Člana 20 (11) Direktive IORP.\nEIOPA EU Evropska unija penzioni fondovi penzioni okvir